text:
- Posts: 216
- Karma: 1
- Tapadh leibh fhuair: 21
-
-
-
-
-
-
Idea Malware a bhios a 'cur a-mach Youre FSX agus FSXA
- archangelmj12
- Author Topic
- Luchd-tadhail
-
Tha mi a 'leigeil fios dhut gu bheil dà sheata de luchd-siubhail phlèanaichean a-muigh anns na luchdachadh a-nuas saor-ghluasadach aig diofar làraichean. Obraichidh na prògraman mar a tha iad a 'creidsinn mura co-dhùin thu an sguabadh às. Ma thèid thu leis a 'chlàr pannal-smachd airson dì-stàladh, nochdaidh uinneag agus rachidh seòrsa uaine troimhe agus gheibh thu an aire gu bheil am fiosrachadh gu lèir sna faidhlichean agad air chall. Mhothaich mi seo a 'chiad uair a chaidh mi a dhì-stàladh 2 bliadhna air ais agus a' coimhead air an sgrìn seo agus nuair a chunnaic mi mo phlèana a h-uile 3500 a chaidh a liostadh agus air a sgrios, cha b 'urrainn dhomh a chreidsinn. Chuir mi fios chun an làraich agus thug mi fios dhaibh mu dheidhinn seo agus chaidh mi toirmisgte air an làrach. Tha fios agam air fìrinn nach e an dealbhadair no na prògramadairean a bha ann oir bha iad a 'cleachdadh an cuid stuthan tro àm bliadhna 10. Dh'fheuch mi na h-aon chòmhdhail 2 thairis air trì bliadhna agus rinn mi sùil air na faidhlichean le roinn phrògraman dìon agus tha malware air a bheil sniperspy agus nach eil aithnichte aig an àm seo. Tha Sniperspy na dhòigh far am bi thu a 'cur an spyware an àite sam bith agus an uair a bheir e buaidh air, bidh e a' dèanamh ceangal ris an neach-cuiridh agus a 'sealltainn do ghnìomhan beò agus a dh'fhalbh a bharrachd air a h-uile fiosrachadh agad a' gabhail a-steach dàta falaichte. Tha mi a 'leigeil fios thugaibh a chionn' s gun do chuir mi seachad uiread de ùine a 'togail, agus chaidh seo a thoirt air adhart (bha mi ann an 2007. Bha sinn uile air a bhith a' dèanamh a 'phrògraim dè a bha an dùil a bhith agus tinn an-còmhnaidh feuchainn ri leigeil leis a' choimhearsnachd innse airson a dhìon. Tha e duilich seach gu bheil na rudan sònraichte sin cho math 'sa ghabhas ann an co-cheangal ri luchd-siubhail. Rinn mi oidhirp gus bruidhinn ris an neach-cruthachaidh ach gun a bhith a' faighinn feum. mach à ceàrnaidhean trioblaideach an t-saoghail. Chan eil agam ach aon de na milleanan agus seann neach a chaidh a ghearradh tro yahoo agus gu mì-fhortanach chan eil mi ag iarraidh gum biodh an èiginn seo air feadh an t-saoghail a 'crìonadh. Rikoooo, taing airson a bhith a' toirt dhuinn deagh àite do falbh agus coimhearsnachd a bheir seachad &% # @? !!!! .
Mas e do thoil e Log a-steach or Cruthaich cunntas a dhol air an còmhradh.
- Gh0stRider203
-
- offline
- Moderàtor
-
Gu dearbh, tha sniperspy na bathar-bog sgrùdaidh iomallach a tha neo-eisimeileach bho rud sam bith eile.
Fhuair thu dad airson taic a chumail ris na tagraidhean sin?
Gh0stRider203
American Airways VA
Sealbhadair / Ceannard
www.facebook.com/AmericanAirwaysVA
Mas e do thoil e Log a-steach or Cruthaich cunntas a dhol air an còmhradh.
- archangelmj12
- Author Topic
- Luchd-tadhail
-
Chan eil agad ach a dhol don làrach-lìn agus leugh an dàta a tha a 'toirt seachad solarachadh leis a' phrògram, agus tha i air a bhith air-loidhne gu math thar 15 bliadhna, prògram a bhios mòran bhuidhnean a 'cleachdadh, cuid eadhon gu lagh. Tha sin a 'ciallachadh carson a chuir mi a-mach an rabhadh, ach ma tha teagamh ann a-nuas an luchd-giùlan as ainmeile, mar a thuirt mi na bu tràithe, chan e a h-uile lethbhreac a th' ann, agus chan eil fios agam air a 'phrògram a chaidh a shònrachadh gus an spy a dhearbhadh. Bha mi a 'smaoineachadh gum biodh e na b' fheàrr a bhith a 'toirt aire do dhaoine bho eòlas seach a bhith a' faicinn dhaibh fhèin. Is e fìrinn is urrainn dhomh dèanamh cinnteach gu bheil thu a 'ciallachadh gu bheil mi mar as trice a' stad bho bhith a 'blogadh no a' toirt iomradh air rud sam bith. Nuair a thèid mo shuidheachadh ann an suidheachadh a dhearbhadh, feumaidh mi ainmean a dhèanamh air stuthan a tha a 'dèanamh cron, ach tha fios agam nach deach a dhèanamh leis a' chiad neach a chruthaich am prògram no na prògraman. Gu sònraichte bha mi airson rabhadh a thoirt air an làrach gus nach cuir thu às do dhaoine air falbh. Chan eil mi a 'dol a phostadh rud sam bith air an làrach agad, mar rudeigin a chaidh a dhèanamh air an làrach agad bhon a thòisich e, ged a bha mi air ainmeachadh mar bhall ùr. Chaidh mi a-steach ann an 2008 no 2009. Bha mi air a bhith ag obair còmhla ri Microsoft a-mach à seattle agus an teicneòlas air cùisean agus tha e a 'toirt rabhaidhean chan e a-mhàin airson MSFS ach rud sam bith a tha a' ruith tro phrògram microsoft agus no tha lìonra a 'tachairt dìreach mar obair a tha a' ruith tro 98 pct de choimpiutairean an t-saoghail, agus tha sin mòr de dhuilgheadas oir tha mòran de choimpiutairean an t-saoghail a 'cleachdadh nam prògraman MS. Thuirt Nuff.
Mas e do thoil e Log a-steach or Cruthaich cunntas a dhol air an còmhradh.
Ma tha thu ag iarraidh air daoine a stiùireadh soilleir cuid de luchdachadh a-nuas, carson nach innis thu dhuinn dè / far a bheil iad an àite a bhith neo-shoilleir a dh'aona ghnothaich?
Mas e do thoil e Log a-steach or Cruthaich cunntas a dhol air an còmhradh.
Fòram Access
- Chan fhaod: ùra a chruthachadh cuspair.
- Chan fhaod: gus freagairt.
- Chan fhaod: Cuir attachements.
- Chan fhaod: a dheasachadh teachdaireachd agad.


c: text/html

text:
Reggae Jam Festival 2018 - Ticeadan Tràth Bird
Hello caraidean Dreadbag,
diugh tha sinn ag iarraidh gum bi thu ri fhaighinn mar-thà Reggae Jam 2018 "Early Bird" a 'cur strì aire a tharraing. Tha seo a 'bhliadhna, a' cosg a Reggae Jam Early Bird Tiocaid (3 latha fhèis tiocaid toirt a-steach. Campachadh) cothromach 75 € plus shipping cosgaisean. Bho nach urrainn thu dha-rìribh a 'gearan mu dheidhinn ar beachd agus bu chòir bualadh dìreach mus deach an Reggae Jam 2018 Early Bird tiogaidean a reic a-mach a-rithist. Reggae Jam obair-ghrèis ro làimh gus Kafen fhiach fhios agad, gu mall riamh on uair sin, ach gu cinnteach cuideachd an Reggae Jam-loidhne a lìonadh suas --oifigeil a leanas reggae-ealain a tha mar-thà a dhaingneachadh - Capelton, Coco Tea, Samory I, club Cartel Bitty Mc Lean, Nkulee Dube, Konshens, New Kingston, Johnny Osbourne (Sly & Rob & tacsaidh Gang) - Tuilleadh sàr-reggae bidh e daonnan mar a leantainn ealain. Cuiridh sinn thu fhèin a chumail suas gu ceann-latha, no dìreach aig a bheil sùil aig tric Reggae Duilleag-dachaigh Jam over! 😉
Reggae Jam Artists 2018
Bidh Dreadbag a 'seasamh air Reggae Jam 2018
Gu dearbh bidh sinn air ais aig an 03.- 05 mar a h-uile bliadhna. Bidh an 2018 Lùnastal an làthair le Seirbheis Dreadbag air an làrach (faisg air an amar a-muigh) agus tha sinn a 'coimhead air adhart ri bhith gad fhaicinn agus a bhith mar phàirt den Reggae Jam. San dòigh seo - faicibh a dh'aithghearr! 🙂
Beannaichte beannaichte

robotstxt: allowed

filter: keep


text:
CARMINA GADELICA
Ortha nan Gaidheal
BEANNACHADH GUIR [106]
- Eiridh mi moch maduinn Luan,
- Gabhaidh mi mo rann's mo dhuan,
- Theid mi deiseil le mo chuaich,
- Gu nead mo chearc le beachd na buaidh.
- Cuiream mo lamh thoisg ri m' chich,
- Mo lamh dheas ri taic mo chridh,
- Iarram gliocas graidh an Ti,
- Ta pailt an agh, an al's an ni.
- Duineam mo dha shuil air ball,
- Mar dhallan-da ni snagan mall,
- Sineam mo lamb chli a null
- Gu nead mo chirc an taobh ud thall.
- An ceud ugh a bheir mi m' theann,
- Cuiream tuathal e air mo cheann,
- * * * * *
- * * * * *
- Togam mo lamh thoisg an suas,
- Sineam i gun chlos gu luath,
- Togam an da ugh an nuas,
- Bithidh an uair sin tri's a chuaich.
- Sineam mo lamh dheas a ris,
- Togam leath's a ghreis a tri,
- Iarram riaghladh air an Righ,
- Bithidh, mo riar, a sia's an linn
- Lamh mo thoisg an dara h-uair,
- Togam ceithir leath an nuas,
- An ainm Chriosda Righ nam buadh,
- Bithidh an uair sin deich's a chuaich.
- An dorn deas is treasa coir,
- Togam leis a dha fo m' mheoir,
- Bithidh aig sgur mo ghur gun sgod,
- Fo uchd na circe brice moir.
- Cuiream suidhe air an da cheann,
- Is mi mar bhalbhan balbh's an am,
- An ainm Chruithear mhuir is bheann,
- An ainm gach naoimh is ostail ann.
- An ainm Thrianailt uile naoimh,
- An ainm Chalum-chille chaoimh,
- Cuiream iad fo chirc Di-ardaoin.
- Thig an t-alach aigh Di-aoin.
Niall MacFhionnlaigh, A' Chiste Ghàidhlig, a chuir na teacsaichean seo gu léir bho Carmina Gadelica air an làrach-lìn aig Sabhal Mór Ostaig ann an 1995
2001-04-08 CPD


text:
Là an Tartain am Buenos Aires
10 An Giblean 2016 Ùraichte aig Ùraichte aig
Bha ceòl na pìoba ri chluintinn aig Là an Tartain Disathairne.
Chan ann ann an New York a bha seo idir, ge-tà, ach ann am prìomh bhaile Argentina, Buenos Aires.
Bha cultar na h-Alba ga chomharrachadh ann an sin cuideachd mar phàirt de shreath thachartasan sa bhaile 'son aire a thoirt dha na diofar choimhearsnachdan imrich a thàinig dhan dùthaich thar iomadh bliadhna.
Aig an tachartas, chaidh aithne a thoirt do fhear airson an obair a tha e a' dèanamh a thaobh na Gàidhlig.
Bhruidhinn Angela NicIlleathain, a bha aig an tachartas, ri Guillermo Santana MacFhionnlaigh às dèidh làimhe.


text:
- TIOTAL
- Cruinneachadh de bhuinn
- EXTERNAL ID
- PC_WD_WS_001
- ÀITE
- Neo-iomchaidh
- LINN
- 1940an; 1950an
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 30229
- KEYWORDS
- Maoir rannsachaidh a' Chogaidh
An dara Cogadh
duais
duaisean
seirbhis smàlaidh
cabhlach
Cabhlach Rìoghail
Tha na buinn seo le Uilleam Shand. Rinn sgoilearan à Bun-sgoil Rosebank, Inbhir Narann, agallamh còmhla ris mar phàirt de phròiseact 'Maoir rannsachaidh a' Chogaidh' ann an 2005. Chaidh a thoirt dha airson a shaothair rè an dara Cogaidh agus airson saothair le Feachd Smàlaidh na Gàidhealtachd is nan Eilean. Is iad seo na buinn bho chlì gu deas:
Bonn na Bàn-righinn airson Seirbheisean Smàlaidh, a chaidh a thoirt a-steach ann an 1954.
Rionnag 1939-45. Chaidh am bonn seo a thoirt do dhaoine airson seirbheis anns an dara Cogadh eadar 3 Sultain 1939 agus 2 Sultain 1945. Fhuair Uilleam Shand e airson saothair anns a' Chabhlach Rìoghail.
Rionnag na Frainge is na Gearmailt. Gus an rionnag seo fhaighinn, dh'fheumadh seòladairean a bhith air seirbheis a dhèanamh ann an àiteachan sònraichte anns a' Chuan a Tuath, Caolas Shasainn no Bàgh Bhiscay. Fhuair Uilleam Shand claspa a' Chuain Siar airson seirbheis anns a' Chuain Siar no uisgeachan na dùthcha.
Bonn an Dìon. Bha tòrr diofar riaghailtean ann a thaobh a bhith a' faighinn a' bhuinn seo


text:
Naidheachdan 11:00m
11 An t-Samhain 2015 Ùraichte aig Ùraichte aig
Seirbheisean cuimheachaidh
Chaidh dà mhionaid de shàmhachair a chumail mar chuimhe air na chaill am beatha ann an cogadh. Tha seirbheisean poblach a' dol air adhart a-niste aig carraighean cuimhe ann am bailtean, beag agus mòr, air feadh na dùthcha.
Àireamh cion-cosnaidh
Thàinig an àireamh dhaoine gun chosnadh air feadh Bhreatainn air mìosan an t-samhraidh a-nuas corr 's ceud mìle dhan ìre 's lugha ann an seachd bliadhna. Bha millean agus seachd ceud gu leth mìle duine gun obair eadar an Iuchar agus an t-Sultain. Ach ann an Alba chaidh an àireamh sin suas, aon deug mìle, gu ochd fichead agus a sia mìle. Tha 6% de shluagh obrach na h-Alba gun chosnadh an coimeas 5.3% air feadh na Rioghachd Aonaichte.
Bailey Gwynne
Tha teisteanas-bàis deugaire air an deach ionnsaigh a thoirt aig sgoil ann an Obar Dheathain ag ràdh gur e buille sgèine chruaidh na bhroilleach a thug bàs dha. Chaochail Bailey Gwynne, a bha 16 bliadhna, an dèidh na h-ionnsaigh aig Acadamadh na Cùilt air an ochdamh latha fichead den Damhair. Tha gille, a tha 16 bliadhna, nach fhaodar ainmeachadh air aobhar-laghail, fo chasaid moirt.
Malta
Tha am Prìomhaire Daibhidh Camshron aig àrd-choinneimh airson dà latha ann am Malta a' deasbad na h-èiginn le in-imreachd dha na dùtchannan Eòrpach. Tha ceannardan an EU a' tabhann taic-airgid air dùtchannan Afraganach mar dhòigh air smachd a chuir air an àireamh a tha a' dèanamh imreachd às na dùtchannan sin dhan Roinn Eòrpach.
Creideasan-cìse
Thuirt Comataidh na h-Obrach agus nam Peinnsean ann an Taigh nan Comantan gum bu chòir dhan t-Seansalair dàil a chuir na phlana 'son gearradh sna creideasan cìse. Thuirt a' chomataidh nach eil rudan a tha Seòras Osborne a' moladh, mar tuarasdal bith-beò, gu bhith nan cuideachadh sam bith dhan fheadhainn 's miosa a bhios a' fulang le gearradh sna sochairean. Bidh Mgr Osborne ag innse mu na molaidhean sin ann am Buidseat an Fhoghair an ceann ceala-deug.
Loganair
Thuirt ball nan Eilean Siar ann am Pàrlamaid na h-Alba gu bheil rudeigin fada ceàrr air seirbheis adhair nan eilean. Tha Alasdair Allan an dùil coinneachadh ri Loganair a bhruidhinn air na trioblaidean a tha air a bhith aca bho chionn ghoirid. Thuirt Mgr Allan nach eil na seirbhisean, fo bhratach Flybe, air a bhith math gu leòr. Ach fhuair e gealltanas, thuirt e, bhon chompanaidh gu bheil na h-itealain aca sàbhailte.


text:
Tha Bezel na ùrlar breagha, aotrom agus snasail a bhios a' dèanamh fòcas air ur susbaint. Tha an ùrlar stèidichte air an fhrèam Bootsrap a tha taghta airson blogaichean, lèirmheasan, pàipearan-naidheachd agus ìrisean. Tha e sìmplidh agus sùbailte le roghainnean a tha fùrasta ri chleachdadh. Tha Bezel luma-làn le còmharraidhean feumail a leithid deilbh-sùbailte, còd glàn, ìomhaigh-làraich gnàthaichte, clàir-tàice gnàthaichte agus fonts bho Google. Tha e furasta r' eadar-theagachadh agus gnàthachadh agus airson einnseanan-lorg a bhith ga leughadh.
No themes found. Try a different search.


text:
- TIOTAL
- Rival Transport, Caol Loch Aillse
- EXTERNAL ID
- HCD00772
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an; 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12467
- KEYWORDS
- bàtaichean
plèanaichean
Loch Aillse
An t-Eilean Sgitheanach
'S e 'Rival Transport' an tiotal a thug an dealbhadair, Donnchadh Mac a' Phearsain, air an dealbh seo, agus tha coltas gun d'rinn e cairt-phuist dhith chum a reic sa bhùth-chungaidhean aige ann an Caol Loch Aillse. 'S dòcha gu bheil am bàta bathair dìreach air an cidhe fhàgail is a' dol a-mach à Loch Aillse, leis An Eilean Sgitheanach ris a' chùl
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Fireannaich ag iasgach ann an Cinntìre, agus fear deilbh gan togail
- EXTERNAL ID
- QZP27_58_36_34
- ÀITE
- neo-aithnichte
- SGÌRE
- Cinn Tìre
- LINN
- 1890an; 1900an; 1910an
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30617
- KEYWORDS
- iasgach
cur-seachadan
spòrs
eacarsaich
dealbhadaireachd
Fireannaich ag iasgach ann an Cinntìre agus fear deilbh gan togail. Bha iasgach na chur-seachad chumanta as t-samhradh an cois campachadh agus picnicean. Anns a' gheamhradh bha na lochan reòdhta timcheall Chinntìre a' toirt cothrom dhaibh a bhith a' cluich crolaidh agus a' speileadh
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service


text:
Là mòr airson iomain
Bidh Baile Ùr an t-Slèibh cha mhòr cinnteach air prìomh lìog na h-iomain a bhuannachadh ma nì iad a' chùis air Gleann Urchadain Disathairne.
Bhiodh iad dà phuing air thoiseach gun ach gèam ri dhol, is fada air thoiseach le tadhail.
Mur am faigh iad an dà phuing ge-tà, bidh cothrom aig Caol Bhòid an lìog fhaighinn.
Cuideachd, tha dà chuairt dheireannaich ann an iomain nam ban Disathairne. Ann an Cupa Valarie Fhriseil, cluichidh Gleann Garadh Obar Dhobhair, agus bidh Srath Ghlais an aghaidh Loch Abair airson Cupa Dùbhlain Marine Harvest.
Bidh an dà ghèam sin ann an Srath Chura.


text:
£50m a bharrachd do Dhùnrath
Dh'fhoillsich Riaghaltas Bhreatainn £50m de mhaoineachadh a bharrachd airson a' phròiseict gus seann ionad niuclasach Dhùnrath ann an Gallaibh a ghlanadh.
'S ann an Dùnrath a bha pròiseact rannsachaidh readhactair luath Bhreatainn stèidhichte eadar 1954 agus 1994.
Tha £1.6bn sa bhuidseat airson an t-ionad a ghlanadh an-dràsta.
Tha cha-mhòr 200 togalach air an làraich, agus tha dùil gum bi a h-uile fear aca air a leagail ro 2025.
Thèid pìosan den làraich ge-tà, sa bheil 136 acair, a chleachdadh airson sgudal niuclasach, a th' air a mheas na bheag-chunnart, a stòradh.
Chaidh crìoch a chur mar thà air a' chiad fhear de dhà ionad stòraidh mhòr airson an sgudail sin air an làraich, air chosgais £20m.
Bidh an sgìre timcheall nan iondan sin toirmisgte don t-sluagh fad 300 bliadhna an dèidh dhaibh fosgladh.


text:
- TIOTAL
- Caisteal Ghaornaigeodha Mhic na Ceàrdaich
- EXTERNAL ID
- CAITHHORZ_T208
- ÀITE
- Inbhir Ùige
- SGÌRE
- Gallaibh an Ear
- SIORRACHD/PARRAIST
- GALLAIBH: Inbhir Ùige
- CRUTHADAIR
- unknown
- NEACH-FIOSRACHAIDH
- Caithness Horizons
- AITHNEACHADH MAOINE
- 3842
- KEYWORDS
- caistealan
MacnaCeardaich
Mac na Ceardaich
Iarlannan Ghallaibh
Sa phriont seo chithear Caisteal Ghaornaigeodha Mhic na Ceàrdaich.
Roimhe seo bhatar a' creidsinn gun deach dà chaisteal (Caisteal Mhic na Ceàrdaich is Caisteal Ghaornaigeodha) a thogail an seo le Iarlannan Ghallaibh, fear dhiubh sa 15mh linn agus am fear eile aig toiseach na 17mh linn. B' e Caisteal Ghaornaigeodha a bh' air a' phrìomh structar agus Caisteal Mhic na Ceàrdaich ainm an fhir eile. Bha iad cuideachd den bheachd gun deach na dhà dhiubh a sgrios nuair a bha ionnsaigh air na caistealan ann an 1690.
Ach chaidh suirbheidh a dhèanamh leis an FAS agus lorg sin a-mach nach robh a-riamh ach aon chaisteal air an làraich. Thòisich an togail dheth cho tràth ri deireadh na 14mh linn agus chaidh pìosan a chur ris an togalach thairis air na bliadhnaichean, leis na pìosan mu dheireadh air an cur ris san t-17mh linn.
Ann an 1606 bha Iarla Ghallaibh air Achd Pàrlamaid fhaighinn a leig leis ainm a' Chaisteil atharrachadh o Chaisteal Ghaornaigeodha gu Caisteal Mhic na Ceàrdaich, ach chùm daoine orra a' cleachdadh an dà ainm, a' fàgail mì-chinnt ann agus feadhainn a' creidsinn gu robh dà chaisteal air a bhith ann.
Dh'fhosgail Caisteal Ghaornaigeodha Mhic na Ceàrdaich don mhòr-shluagh a' 1mh den Lùnastail 2010 an dèidh pròiseact ath-leasachaidh a sheas deich bliadhna agus a chosg £700,000. Tha dà cheum eile den phròiseact san t-sealladh a nì an togalach na phrìomh àite-tarraing don luchd-turais.


text:
Cridhe an luchd-taisteil
1 An Dàmhair 2014 Ùraichte aig Ùraichte aig
Thèid beachd Alba Aosmhor iarraidh air dè an dìon a bu chòir a dhol air cridhe cloiche ann an Còmhghall a tha cudromach ann an cultar luchd-taisteil na h-Alba agus do mhuinntir an àite.
'S ann an achadh ri taobh an A815 a tha an cridhe - an Tinkers' Heart mar a th' air sa Bheurla - is e air a dhèanamh le clachan gealla quartz.
Bha e na chleachdadh aig luchd-taisteil agus aig cuid às an sgìre fhèin pòsadh aig an làraich.
Tha Àdhamh Ó Broin eòlach air eachdraidh na sgìre.


text:
- TIOTAL
- Taigh Obar Thairbh, Sràid na h-Eaglaise, Inbhir Nis
- EXTERNAL ID
- GB1796_1999_116_061
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1890an; 1900an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11096
- KEYWORDS
- Taigh Obar Thairbh
Inbhir Nis
Pierre Delavault
staidhre shnìomhanach
Dealbh-camara de dhealbh de Thaigh Obar Thairbh, Sràid na h-Eaglaise, Inbhir Nis, le Pierre Delavault (1859-1907). Air a thogail ann an 1593, 's e seo fear de na taighean as sine ann an Inbhir Nis. Tha e na dheagh eisimpleir de dh'ailtearachd dhachaigheil na 16mh agus 17mh linntean agus 'se an aon taigh anns a' bhaile-malairt le staidhre shnìomhanaich.
Bho thùs b'e seo an taigh aig a' Choirneal Gilleasbuig Friseal Dhùnaidh agus Obar Thairbh, (mac Mhorair MhicShimidh ar-a-mach an 45), dh'fhan e ann an teaghlach nam Frisealach gu meadhan na 19mh linn nuair a shealbhaicheadh e le Banca Malairt Nàiseanta na h-Alba a chum e airson 100 bliadhna. Chuir Urras Nàiseanta na h-Alba air dòigh gu h-iomlan e ann an 1966 agus bha e na phrìomh àite obrach sgìreil aca gus an do ghluais iad bho chionn ghoirid gu Taigh Bhail an Fhàin air Sràid Hunndaidh.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
I attend Tollcross on Wednesday and Friday
Why did you decide to take your children to a Gaelic playgroup?
I grew up in a Gaeltacht area in the west of Ireland and received most of my education in Gaelige/Irish. I spoke Gaelige at school and English at home. I have used gaelige a lot in my working life and feel that bi-lingulaism has been a benefit to me. If I lived in Ireland my son joe would probably be educated in a Gaelscoil through Gaeilge. Having the opportunity to send him to Cròileagan and then hopefully to a GME school means that he can have a similar experience to the one I had. Although he will have a tri-lingual experience as I speak to him in Gaeilge , his mum speaks in English and he gets Gaelic at Cròileagan.
How old are your children?
Joe is 15 months and has been coming to Cròileagan since he was 4 months old.
What level of Gaelic do you speak?
I am a fluent speaker of Gaeilge although I am not a native speaker ( we spoke English at home my parents could both speak Gaeilge but were not from the Gaeltacht). As Gaeilge and Gaelic are very similar I can read about 70% of things written in Gaelic and my understanding of spoken Gaelic increases with exposure to it. I am not currently learning Gaelic in any formal way but hope to in the future.
Why do you enjoy Cròileagan?
Cròileagan is a relaxed friendly environment where Joe gets exposed to a language similar to the one I speak to him. As the primary carer for a small child it is also good to meet other adults for a chat over a cup of tea. It is a good social outing for both of us.
Have you any children who have gone on from Cròileagan into GME?
No children at GME yet.
Bidh mi dol gu Crois na Cìse gach Diciadain agus Dihaoine
Dè thug ort do chlann a thoirt do Chròileagan?
Dh’ fhàs mi suas ann an sgìre Gaeltacht air taobh siar na h-Èireann agus fhuair mi a’ mhòr-chuid den fhoghlam agam tro mheadhan na Gaelige. Bhithinn a’ bruidhinn Gaelige aig an sgoil agus Beurla aig an taigh. Bidh mi a cleachdadh Gaelige gu mòr nam bheatha obrach agus tha mi a faireachdainn gu bheil dà-chànanas air a bhith gu math feumail dhomh. Nam bitheamaid a’ fuireach ann an Eìrinn, is cinnteach gum biodh mo mhac Joe foghlamaichte ann an Gaelscoil tro mheadhan na Gaelige. Leis a’ chothrom a th’againn an gille againn a chur a-steach do Chròileagan agus is dòcha sgoil Gàidhlig às a dheidh, tha seo a ciallachadh gum bi foghlam aige mar a bh’agamsa. Ach, se àrach trì-chànanach a bhios aige, air sgàth ‘s gu bheil mi fhèin a bruidhinn ris ann an Gaeilge, a mhàthair ann am Beurla agus bidh Gàidhlig aige aig a’ Chròileagan.
Dè an aois a tha do chlann?
Tha Joe còig mìosan deug a dh’aois agus tha e air a bhith a’ tighinn gu Cròilegan bhon a bha e ceithir mìosan.
Dè an ìre de Ghàidhlig a th’agad?
Tha mi fileanta ann an Gaelige, ged nach robh i agam bhon ghlùin (bhitheamaid a’ bruidhinn Beurla aig an taigh; bha Gaelige aig mo phàrantan, ach chan ann às a’ Ghaeltacht a bha iad). Air sgàth ‘s gu bheil Gaelige agus Gàidhlig cho coltach ri chèile , tha comas agam leughadh mu 70% de na faclan sgrìobhte ann an Gàidhlig agus tha an tuigse agam den labhairt a fàs nas fhèarr mar as tric’ a tha mi ga cluinntinn. Chan eil mi ag ionnsachadh Gàidhlig ann an doigh foirmeil sam bith an-dràsta, ach bu toil leam seo a dheanamh san àm ri teachd.
Carson a tha Cròileagan a’ còrdadh riut?
Tha an Cròileagan na àite sona agus càirdeil, far am faigh Joe blas de chànan a tha coltach ris an tè a bhruidhneas mise ris. Mar am prìomh neach-cùram airson pàiste òg, tha e math a bhith coinneachadh ri inbhich eile airson còmhraidh is srùbag. Se turas math sòisealta a th’ann airson an dithis againn.
A bheil clann agad a chaidh bhon a’ Chròileagan a-steach do dh’ fhoghlam tro mheadhan na Gàidhlig?
Chan eil fhathast.


text:
- TIOTAL
- Peter Scott, Cannard an Sgoile 1853 gu 1862
- EXTERNAL ID
- PC_ROYALACADEMY_002
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1850an
- NEACH-FIOSRACHAIDH
- Acadamaidh Rìoghail Inbhir Nis
- AITHNEACHADH MAOINE
- 29923
- KEYWORDS
- sluagh
ceannardan-sgoile
luchd-teagaisg
innleadairean
sgoiltean
B' e Peter Scott an deicheamh Cheannard-sgoile aig Acadamaidh Rìoghail Inbhir Nis. Stèidhicheadh an sgoil ann an 1792, a' gabhail àite sgoil-ghràmair anns a' bhaile. Bha an togalach ann an Sràid an Acadamaidh, air an robh An t-Sràid Ùr an toiseach. Bha Peter Scott a' teagasg nan cuspairean clasaigeach anns an Acadamaidh o1824, agus thugadh an dreuchd mar Cheannard-sgoile dha ann an 1853, gun sanasachadh idir, nuair a dh'fhalbh an Cheannard-sgoile roimhe, Robert Harper, a ghabhail dreuchd ùr faisg air Birmingham.
B' e Scott a' chiad neach-teagaisg dhe na cuspairean clasaigeach a chaidh na Cheannard-sgoile: Bhiodh a' mhòr-chuid a' teagasg matamataig. Bha tuarastal de 50 gini (£52 10 t), agus dh'ath-nuadhaicheadh a chùmhnant-obrach gach bliadhna, ged a bhiodh a chùmhnant-obrach mar neach-teagaisg nan cuspairean clasaigeach maireannach. Seach gun robhar a' toirt spèis do Scott, chumadh dìnnear sa Chaledonian Hotel gus fàilte a chur air dhan dreuchd.
Ann an 1855 chumadh fèill air ceann-là breith Banrigh Bhioctòria, agus chaidh an sgoil gu lèir, fo stiùir Scott, a ghabhail diathad a-muigh aig Cill Mhoire anns an Innis Dhubh. Ri linn Scott a bhith na Cheannard-sgoile, reic an sgoil làrach air cùl an togalaich ri Sràid an Acadamaidh gus an gabhadh an rathad-iarainn eadar Inbhir Nis and Inbhir Narann a thogail. Thogadh a' chiad chuid dhen stèisean an sin.
Leig Scott dheth a dhreuchd ann an 1862 agus chaochail e air 31mh Dùbhlachd 1863.
(Taing do Robert Preece airson an fhiosrachaidh seo)


text:
- TIOTAL
- Tadhal Rìoghail
- EXTERNAL ID
- PC_RAMSAY_010
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 11 Sultain 1933
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- William J Ramsay
- AITHNEACHADH MAOINE
- 29720
- KEYWORDS
- DiùcIorc
Bana-Dhiùc Iorc
rìoghalachd
Ràinig an Diùc agus a' Bhana-Dhiùc Iorc Caol Loch Aillse air an trèana air 11mh Sultain 1933 airson tadhal goirid air an àite. Chuir iad seachad beagan ùine air tìr-mòr, agus an uair sin chaidh iad ann am bàta a-mach gu gheat, An Eilid Òir, a bha a' feitheamh riutha air acair sa bhàgh. An dèidh beagan ùine air a' gheat chaidh iad air tìr ann an Caol Àcain air Eilean a' Cheò agus chuir iad cuairt air an eilean, a' stad ann am Port Rìgh, Port nan Long agus ann an Dùn Bheagan


text:
- TIOTAL
- Doras broch, Dun Totaig, Loch Dubhthaich
- EXTERNAL ID
- GB1796_859_20_0764
- ÀITE
- Totaig
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 20l
- CRUTHADAIR
- M E M Donaldson
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10663
- KEYWORDS
- a' togail dheilbh
brochan
àrd-doras
Tha Dùn Totaig no Caisteal Grugaig a tha air taobh an iar Totaig air Loch Dubhthaich air a' chladach mu choinneamh Caisteal Eilean Donanann an staid anabarrach math. Tha e 13 troighean a dh'àirde agus tha caochladh chomharran air a gheibhear ann am broch, nam measg seòmraichean sna ballachan, agus na tha air fhàgail de staidhre agus gailearaidh. Tha an dealbh seo a' sealltainn doras le àrd-doras os a chionn. Chaidh a thogail anns an dara leth den fhicheadamh linn le M.E.M Donaldson.
Rugadh Màiri Ethel Muir Donaldson ann an 1876 agus thàinig i don Ghàidhealtachd timcheall air 1908. Shiubhail i air feadh taobh an iar agus taobh a tuath na Gàidhealtachd, a' sgrìobhadh agus a' togail dhealbhan. B' e Rubha Aird nam Murchan fear de na h-àitea a b' fheàrr leatha agus rinn i a dachaigh ann an Sanna ann an 1927.
Eadar 1912 agus 1949 dh'fhoillsich a' Bh-Uas Donaldson mòran leabhraichean mu eachdraidh shòisealta agus cleachdaidhean air taobh an iar agus tuath na Gàidhealtachd. 'S e dhà de na leabhraichean as ainmeile aice 'Wanderings in the Western Highlands and Islands' agus 'Further Wanderings - Mainly in Argyll' agus tha na dà dhiubh làn le na dealbhan aice fhèin. Chaochail i ann an taigh-altraim ann an Dùn Èideann ann an 1958 agus chaidh a tiodhlachadh anns an Òban.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Buidheann Ola nan Eilean Siar a' dol ma sgaoil
Chaidh Buidheann Ola nan Eilean Siar ma sgaoil.
Às dèidh còrr is fichead bliadhna a' feuchainn ri obair na h-ola a thàladh dhan sgìre, tha buill na buidhne air co-dhùnadh nach eil feum oirre tuilleadh.
"Chaidh oidhirp mhòr a dhèanamh na h-Eileanan a chumail fa chomhair gu h-àraid nan companaidhean ola," thuirt Iain MacIomhair, a th' air a bhith na bhall den bhuidhinn.
"Agus gu ìre tha buannachd air tighinn na cois.
"Ach mar a chaidh na bliadhnaichean seachad, agus chunnaic sinn an suidheachadh aig Gàradh Àranais a' dol sìos, agus 's e Lewis Offshore a bha mar mheadhan air a' bhuidheann a chruthachadh.
"Bha e tòrr na bu duilghe, agus cuideachd leis an naidheachd nach robh cothroman gu bhith ann a thaobh ola 's gas mar a bha daoine a' faicinn 's dòcha bho chionn 20 bliadhna air ais, bha daoine a' coimhead na bu mhotha ri gnothaichean cumhachd ath-nuadhachail.
"Tha sinn air a bhith a' faicinn obair mhòir air a bhith a' tachairt thall air an làraich an Àranais, agus tha sinn an dòchas gum faic sinn sin a' cumail a' dol.
"Ach tha buidheann eile a-nis air a stèidheachadh, Energy North, agus tha iadsan 's dòcha a' gabhail a-null nan amasan a tha a' bhuidheann a bha seo a' feuchainn ri coileanadh," thuirt e.
Fàgaidh a' bhuidheann dìleab de chòrr is £5,000 aig Colaiste a' Chaisteil airson cùrsaichean einnsinìridh a bhrosnachadh, is dòchas aca gun cùm an roinn sin den eaconamaidh cosnadh ri mòran san àm ri teachd.


text:
- TIOTAL
- Slìghe a' Chaisteil le Bùird MhicLeòid air a' Chùl, Dùn Bheagan
- EXTERNAL ID
- HCD_CARD_101
- ÀITE
- Dùn Bheagan
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Diùirinis
- LINN
- 1940an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12917
- KEYWORDS
- seallaidhean-tìre
cnuic
beanntan
Chithear air a' chairt-phuist seo dithis a' gabhail cuairt ri taobh Loch Dùn Bheagain le fear de Bhùid Mhic Leòid a' seasamh gu brùideil sa chùl. Tha an rathad seo, no Slighe a' Chaisteil, a' falbh bho na tràighean corail a tha gu tuath air Caisteal Dùn Bheagain, sìos an cois an locha is seachad air a' chaisteal. Is e Healabhol Mòr, san dealbh, an tè as àirde dhen dà bheinn air a bheil Bùird MhicLeòid. Tha coltas nam beanntan mòra seo, agus iad le mullaichean còmhnard orra, calg-dhìreadh an aghaidh a' Chuilthinn Dhibh air a bheil mullach stobach, biorach.
Tha an t-ainm bùird a' tighinn bho sgeulachd air Alasdair Crotach, an 8mh Ceann-cinnidh de Chlann 'ic Leòid, agus e aig fèist an Dùn Èideann. Chaidh a cheasnachadh an robh tallaichean cho mòr seo air an Eilean Sgitheanach, le mullach cho àrd, bòrd cho mòr, loma-làn bìdh, is coinnlearan cho maiseach. Nuair a thadhail an Gall seo air an Eilean Sgitheanach, chumadh fèist dha air mullach Healabhail Mhòir le muinntir Chlann Mhicleòid timcheall oir a' mhullaich le lòchrain lasrach aca. Thuirt Alasdair, a rèir an t-seanchais, 'Truly, sir, this is a roof grander than was ever made by human hands; this table, you must confess, is more commodious than any that can be show even in the royal court; while those faithful vassals of mine are more precious by far than any metallic contrivance, however costly and ornate it may be'
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Mì-thoileachas san Apainn
Tha mì-thoileachas ann am Port na h-Apainn ann an Earra-Gàidheal mu phlanaichean airson pìob òtrachais a chur air uachdar na talmhainn sìos chun a' chladaich.
Tha muinntir an àite ag ràdh gun dèanadh a' phìob sgrios air seallaidhean san sgìre, is gum faodadh sin buaidh a thoirt air turasachd.
Thog na daoine dragh cuideachd nach tàinig Uisge na h-Alba a bhruidhinn riutha mun sgeama, is iad ag ràdh gur e dìreach dà theaghlach a fhuair rabhadh mun phlana.
"'S e an rud as motha a tha a' cur dragh oirnn gum bi a' phìob seo os cionn a' ghrunnd. B' fheàrr leinn gun cuireadh iad fon ghrunnd i agus, a rèir coltais, gabhaidh sin dèanamh," thuirt Pàdraig MacNeacail à Port na h-Apann.
Milleadh
"Tha sin a' ciallachadh, nuair a tha tràigh ann, nach fhaiceadh tu a' phìob idir, agus nach biodh e a' milleadh an sealladh gasta bhon Chamas?
"'S e àite beag a tha seo agus tha gnìomhachas luchd-turais uamharraidh cudromach an seo, agus 's e na seallaidhean brèagha a tha gan tarraing don àite.
"Nan robh a' phìob seo ann, dh'fhaoidte gum biodh e a' cur daoine dheth bho a bhith a' tighinn an seo," thuirt e.
Tha an suidheachadh air cuimhneachain a dhùsgadh air 2001, nuair a chuir muinntir na h-Apann an aghaidh phlanaichean gus taigh-solais ùr a chur an àite seann taigh-solais an àite.
Diombach
Pheant na daoine an taigh-solais pinc is buidhe, coltach ri Mr Blobby, is aodann car diombach air.
Chaidh an dealbh a sgaoileadh fad is farsaing agus, air a' cheann thall, chaidh na planaichean a tharraing.
A bheil coltas ann gum faicear pìob òtrachais coltach ri Mr Blobby ma thèid na planaichean air adhart ma-thà?
"Cò aig a tha fios," thuirt Pàdraig MacNeacail.
Thuirt Uisge na h-Alba gu bheil iad deònach coinneachadh ris na daoine.


text:
Iomairt ga cur dheth
Chaidh iomairt theasairginn air an talamh gus dithis shreapadairean a chaidh a dhìth air Beinn Nibheis a lorg a stad ri linn cunnairt bho mhaoimtean-sneachda.
Bha an cupal òg - Rim Newton, 27, agus a leannan Rachel Slater, 24, à Bradford ann an Sasainn, a' càmpachadh aig bun taobh tuath na beinne, 's dùil aca grunn làithean a chur seachad a' sreap.
Cha do thill iad chun an teanta aca ge-tà, agus cha chuala duine càil bhuapa bho Dhidòmhnaich.
Chuir an droch shìde stad air an iomairt theasairginn Dimàirt.
Bha a' ghaoth a' ruighinn 80 m.s.u. agus theab dithis den sgioba a bhith air an glacadh ann am maoim-sneachda.
Bha an aimsir na cnap-starra a-rithist madainn Diciadain, 's ged a thàinig piseach mòr oirre, thuirt an sgioba teasairginn gu bheil fhathast nàdar an t-sneachda ga fhàgail ro chunnartach a dhol a choimhead mu chliathaich na beinne Diardaoin.


text:
Anns a’ Boston Globe an-dè, dh’aithris Britt Patterson mun aiseiridh a thathas a’ faicinn ann am ficsean-saidheans anns a’ Chuimris an-dràsta. Thug Patterson iomradh sònraichte air an nobhail ùir fhicsean-saidheans, Un Man, le Joanna Davies, a choisinn leabhar na mìosa le Comhairle nan Leabhraichean Cuimris. Bhruidhinn Patterson ri Miriam Elis Jones, oileanach PhD a tha a’ sgrùdadh ficsean-saidheans anns a’ Chuimris agus a chumas blog, Gwyddonias, a-mach air ficsean-saidheans agus ga sgrìobhadh anns a’ Chuimris, agus airson co-theacsa Ameireaganach, bhruidhinn Patterson ri Grace Dillon, a dheasaich co-chruinneachadh de sgeulachdan ficsean-saidheans le ùghdaran tùsanach, Walking the Clouds. Chan eil gin dhe na sgeulachdan ann an Walking Clouds ann an cànan tùsanach ge tà. A rèir Dillon, cha deach ficsean-saidheans sam bith a sgrìobhadh ann an cànan tùsanach ann an Ameireaga, agus mhol Patterson gur e cionn taic sructarach as coireach. Is cinnteach gu bheil i ceart. An cànan Diné (Navajo) gu…
Amharc ar an alt bunaidh 136 d’fhocla eile


text:
A 'pògadh a tha spòrsail agus nuair a tha e air a dhèanamh ceart, sradagan a bhios a 'sgèith agus bidh thu…
le bhith a ' Jennifer Finney
Ciamar a th'ann am Pòg ann 5 Easy Cheumannan
Air ùrachadh mu dheireadh: A’ Chèitean. 26 2018 | 2 min leughadh
Kissing Tha dlùth-chaidreabh de Achd agus nuair a dhèanamh gu ceart agus le an duine ceart, a dh'fhaodas a bhith a 'chiste-bhualadh nan, peirceall-leigeil draoidheachd. Ged a dh'fhaodadh seo fuaim eagalach, nach eil e. Le bhith a 'leanas seo furasta ceum-air-cheum iùl, bidh thu a dh'aithghearr a bhith air ur slighe ri faicinn cleasan-teine.
ceum 1: Chaidh Kiss
An t-àm h-uile rud. Le bhith a 'leigeil seòlta sanasan, gheibh thu phòg se gun tighinn a-mach agus e ag ràdh. Conaltradh airson pòg a-steach: bhith a 'dol airson ùine ghoirid a chaidh a ghlacadh a' coimhead air ur ceann-latha bhilean, beagan dealachadh agad fhèin bilean, shona le corra bheilleag bìdeadh mar tha thu coimhead steach air ur ceann-latha sùilean, no a 'dèanamh do bheul kissable le bheilleag gloss / caib maide agus Minty ùr anail. Gu dearbh, aon uair 's gu bheil thu air a bhith le com-pàirtiche agaibh airson greis, eile soidhnichean agus faireachdainnean Cuidichidh sibh a-mach cuin an àm cheart tha a pòg orra.
ceum 2: Caractaran an Mood
Lùbadh ann airson pòg a tha fiù 's sexier nuair a thatar a thoirt seachad. Saying “tha thu cho brèagha / àlainn” ann an dòigh chàirdeil urrainn cuideachadh Amp suas an dìoghras. Le bhith a 'cromadh an leabhar agus an tòn ur guth mar a tha thu a ghlasadh do shùilean ag innse ceann-latha a tha agad faireachdainnean domhainn dhaibh fhad' sa bha cuideachd tòrr tàlaidh iad a 'gluasad nas fhaisge air thu.
ceum 3: Breaking an Kissing Barrier
Co-dhiù tha seo a 'chiad pòg, chiad pòg le ùr Com-pàirtichean, no ma tha sibh beagan nearbhach mu dheidhinn a 'pògadh, briseadh na pògadh na chnap-starra nach bi mhàin cuideachadh socraich an fheadhainn nearbhach ach bidh e a 'sealltainn do romansach rùintean. An àite a dhol ann airson na mòr pòg, tana ann airson cudail agus pòg do cheann-là aig ghruaidh. Tha iuchair a 'cheum seo tha greis gnìomhachais. Dèan d 'fhaireachdainnean agus rùintean soilleir le bhith a' cur an pòg faisg air a 'chluais no bheul fhad' sa màirnealach fad diog no dhà. Whispering rudeigin flirty a-steach aca fhad 'sa chluais do bhilibh milis Tha dòigh eile gus cuideachadh a bhriseadh am pògadh na chnap-starra.
ceum 4: A 'dol ann airson Kiss
Cùm an pòg sìmplidh. Cus dìoghras anns a 'chiad pòg urrainn a bhith tionndadh dheth. Le do bhilean ciùin a dhealaich, an dara cuid a 'cur neo-fhillte pòg no gu socair a ghlasadh le bilean ur ceann-latha. Anns a 'cheum seo, tha e cuideachd cudromach gun lean sibh ur cinn-latha a 'leantainn. Aire a thoirt don mar ur ceann-latha a 'freagairt agus a' gluasad aig àm a 'pòg. Ma tha iad tana ann no milis, dòcha gum bi thu comasach air gluasad a-steach nas dìoghrasach pòg. Mura, deireadh an pòg le bhith a 'slaodadh air ais, fosgladh suas do shùilean ri conaltradh-sùla, agus a 'gàireachdainn.
ceum 5: Post-Kiss Bliss
'S e seo a' honeymoon ìre den phròiseas pògadh. Ma tha thu a 'còrdadh ris a' pòg 'sealltainn com-pàirtiche agaibh tro làmh a' cumail agus a 'gàireachdainn. Ma tha thu a 'dol a leantainn air adhart pògadh, dèanamh cinnteach gu bheil a 'glèidheadh do chuid conaltraidh corporra. 'S urrainn dhut atharrachadh cuideachd suas do pògadh stoidhle tro ceàrn den dòigh-obrach, luaths agus de dh'fhaid pòg, pòg firmness agus dèinead, agus bheilleag positioning. Ma tha thu a 'pògadh a dhèanamh airson greis, dìreach a 'coimhead a-steach air a chèile sùilean agus tlachd a ghabhail an-dràsta.
Ged a tha dòchas a 'chiad mòran de phògan thu fhèin agus an ceann-latha, tha e cudromach gu Revel ann an faireachdainnean seo dràsta. Leig an Twinkle Sparkle ann do shùilean, Keep Smiling, agus a 'toirt a-steach dhan “thu air mullach an t-saoghail” faireachdainn.


text:
Leòdhas
Tha Leòdhas no Eilean Leòdhais na phàirt de Innse Gall. 'S e Leòdhas an t-eilean as motha anns na h-Eileanan Siar: 1,770 cilemeatair ceàrnach.[1] 'S e Steòrnabhagh an aon bhaile air an eilean le barrachd na 5,000 daoine a' fuireach ann. Tha Leòdhas na phàirt dhen eilean ceudna mar na Hearadh.
Susbaint
- 1 An t-Ainm
- 2 Cruinn-eòlas
- 3 Eachdraidh Eilean Leòdhais
- 4 Làraichean Eachdraidheil
- 5 Riaghaltas ionadail
- 6 Foghlam
- 7 Cultar
- 8 Creideamh
- 9 Còmhdhail
- 10 Daoine ainmeil à Leòdhas
- 11 Iomraidhean
An t-Ainm[deasaich | deasaich an tùs]
Tha cuid dhen bheachd gu bheil an t-ainm, Leòdhas, a' tighinn às an t-Seann Lochlannais, agus gu bheil e a’ ciallachadh Ljoðahús ("taigh-ciùil").[2] Tha far-ainm aig Leòdhas, "Eilean an Fhraoich" a tha ri chleachdadh ann an co-theacsa cultarachd agus ann am bàrdachd ach tha sin a' buntainn ri Leòdhas agus Na Hearadh.
Cruinn-eòlas[deasaich | deasaich an tùs]
Tha Am Bac, Nis, Na Lochan, An Rubha, Ùig, A' Phàirc, Càrlabhagh, agus Steòrnabhagh ’nan sgìrean ann an Leòdhais. Tha ceithir parraistean ann: Barabhas, Na Lochan, Steòrnabhagh, agus Ùig.
Àiteachan[deasaich | deasaich an tùs]
Na h-eileanan beaga[deasaich | deasaich an tùs]
Seo feadhainn de na h-eileanan beaga a tha faisg air Leòdhas:
- Beàrnaraigh Mòr, Beàrnaraigh Beag, Bearasaigh, Bhacsaidh
- Campaigh, Ceabhaigh, Cealasaigh
- Eilean Chaluim Chille, Eilean Liubhaird, Eilean Stocainis, Na h-Eileanan Seunta, Eilean Phabail, Eilean Chearstaidh, Eilean Mhealasta
- Fuaigh Beag, Fuaigh Mór, Flodaigh, Flodaigh, Loch Róg
- Pabaigh Mór
- Rainis Eilean Mór
- Seanna Chnoc
Eachdraidh Eilean Leòdhais[deasaich | deasaich an tùs]
Tha e coltach gun robh mac-an-duine a' fuireach ann an Leòdhas o chionn 8,000 bliadhna, oir chaidh rudan a lorg ann an riasg a tha a' ciallachadh gun deach coillteach a losgadh, gus am bi cluaintean ann airson fèidh. Tha fianais àrc-eòlach as sine a' tighinn bho 3,000 ro Chrìosta (5 000 bliadhna air ais). Aig an àm seo, thòisich daoine a bhith a' stèidheachadh thuathanasan maireannach. Chaidh taighean a thog na daoine seo a lorg air feadh nan Eilean Siar, gu sònraichte aig Dail Mhòr, Càrlabhaigh. Chaidh na Tursachan Chalanais, agus àiteachan eile mar seo, a thogail aig an àm seo cuideachd.
Mu 500 RC, thòisich Linn an Iarainn anns an eilean. Dh'fhàs na togalaichean na bu mhotha, agus thòisich daoine a' togail bhruighean, mar eisimpleir Dùn Chàrlabhaigh. Nuair a thàinig na Scotti (mar a chanadh ri na Gàidheal aig an àm seo), thog iad Gàidhlig dha Leòdhas. Anns an 6mh linn agus rè na linntean às dèidh sin, bha Crìostaidheachd air a sgaoileadh tro na h-eileanan.
Anns an 9mh Linn, thòisich na Lochlannaich a’ tuineachadh ann an Leòdhas. Phòs iad muinntir an àite agus dh’iompachadh iad gu Crìostaidheachd. Aig an àm seo, bha Leòdhas ’na phàirt de Rìoghachd Eilein Mhanainn agus nan Eilean, agus gu h-oifigeil, ’na phàirt de Rìoghachd Nirribhidh. 'S ann aig an àm sin a chruthaicheadh Fir-thàileisg Leòdhais a chaidh a lorg ann an Ùig ann an 1831. Tha buaidh nan Lochlannach gu sònraichte follaiseach anns na h-ainmean-àite: mar eisimpleir "Pabail" no "Nis". Anns an 13mh Linn, fhuair Rìoghachd na h-Alba Leòdhas agus na h-Eileanan Siar air fad, oir chaidh Cùmhnant Pheairt aontachadh ann an 1266 agus phàidh rìgh na h-Alba, Alasdair III, èirig do rìgh Nirribhidh, gus am biodh na h-Eileanan Siar agus Eilean Mhanainn fo smachd na h-Alba.[3] Ghlèidh Nirribhidh Arcaibh agus Sealtainn, ge-tà. Anns an 14mh Linn, bha Tighearnas nan Eilean glè chumhachdach. Bha na tighearnan stèidhichte ann an Ìle, ach bha iad a' riaghladh thairis air Innse Gall.
An toiseach, bha Leòdhas fo smachd Clann MhicLeòid, ach às dèidh bhliadhnaichean làn strì agus chogaidhean eadar na cinnidhean (fiù 's anns na cinnidhean fhèin), dh'arfantaich an rìgh Seumas VI fearann Clann MhicLeòid ann an 1597, agus thug e am fearainn do thuinichean Gallda, gus am biodh iad a' toirt buaidh Ghallda air na h-eileanan. Cha robh na tuinichean Gallda soirbheachail ge-tà, agus cheannaich Clann MhicChoinnich à Ceann an t-Sàile am fearann ann an 1609.
Às dèidh Bliadhna Theàrlaich (1745), bha an riaghaltas a' feuchainn ris a’ Ghàidhlig a lagachadh, agus bha fèilidhean mì-laghail. Dh'imrich mòran a-null thairis, gu h-àraid a dh'Astràilia agus a dh'Aimearaga a Tuath. Ann an 1844, cheannaich Seumas MacMhathain (Sir James Matheson) Leòdhas. Eadar 1847-57, thog MacMhathain Caisteal Leòdhais ann an Steòrnabhagh. Air tàilleibh gort agus atharrachaidhean ann an cleachdadh-fearainn, dh'imrich barrachd dhaoine a-null thairis. Ach cha do dh'fhàs cùisean na b’ fheàrr don feadhainn a dh'fhuirich, oir bha na morairean ag iarraidh an fearainn a' cleachdadh airson chaoraich agus mar bheinn-sheilg.
Ag àm a' Chiad Chogaidh, bha mìltean de Leòdhasaich an sàs anns a' chòmhraig. Nuair a bha an cogadh seachad, bha na saighdearan a thàinig beò a' dol air ais dha Leòdhas air HMY An Iolaire. Tràth sa mhadainn Là na Bliadhna Ùire 1919, bha faisg air 300 daoine air bòrd, eadar sheòladairean agus shaighdearan. Faisg air cladach Steòrnabhaigh, chaidh an Iolaire às an rathad agus chaidh a mhilleadh air Biastan Thuilm. Chaidh barrachd is 200 daoine bhàthadh. Aig àm an dàrna cogaidh, bha iomadh Leòdhasach an sàs anns an Chabhlach Rìoghail agus anns a’ Chabhlach Marsantachd.
Ann an 1917, cheannaich Morair Leverhulme Leòdhas, oir bha dùil aige baile gnìomhachail a dhèanamh de Steòrnabhagh, le factaraidh. An toiseach, bha daoine gu math measail air na planaichean aige, ach nuair a bha Leverhulme an aghaidh ath-tuineachaidh, thòisich strì an fhearainn a-rithist, gu h-àraidh aig tuathanasan ann an Col, Griais agus Tunga. Tha carraighean-cuimhne anns na bailtean a tha a' cuimhneachadh Strì an Fhearainn a bha, aig deireadh an latha, soirbheachail. Dh'fhàg Morair Leverhulme Leòdhas agus thòisich e pròiseact ùr anns na Hearadh.
Làraichean Eachdraidheil[deasaich | deasaich an tùs]
Caisteal Leòdhais[deasaich | deasaich an tùs]
Chaidh Caisteal Leòdhais thogail sa bhliadhna 1847 air taobh tuath caladh Steòrnabhaigh ann an Leòdhas. Tha Colaiste a’ Chaisteil a-nis air fearann aʼ Chaisteil.
Clach an Truiseil[deasaich | deasaich an tùs]
'S e tursa as àirde ann an Alba a th' ann an Clach an Truiseil, faisg air Baile an Truiseil.
Dùn Chàrlabhaigh[deasaich | deasaich an tùs]
Tha Dùn Chàrlabhaigh, brugh ro-eachdraidheil, air a dhèanamh suas, le ionad turasachd.
Dùn Èistean[deasaich | deasaich an tùs]
'S e eilean a th' ann an Dùn Èistean, faisg air am baile Cnoc Àrd ann an sgìre Nis. B' àbhaist do theaghlach cumhachdach a bhith a' fuireach ann, Clann MhicGilleMhoire. Tha dà làrach ann agus linne fhuadain.
Tursachan Chalanais[deasaich | deasaich an tùs]
'S e aon de na làraichean eachdraidheil as ainmeile a th' anns na Tursachan Chalanais.
- Cnoc Ceann á Gharaidh, Cnoc Filibhir Bheag, Ceann Hulavig, Crann-nan-gad
- Na Dromannan
- Rudha Tiompan
- Seonaidh, Stac Dhómhnaill Chaim, Sgoth Niseach, Stein-a-Cleit
- Teampull Mholuaidh, Tí dubh
Riaghaltas ionadail[deasaich | deasaich an tùs]
Foghlam[deasaich | deasaich an tùs]
Bun-sgoiltean[deasaich | deasaich an tùs]
Tha na sgoiltean ann an Leòdhas uile stèidhichte fon ùghdarras Comhairle nan Eilean Siar. Tha 22 bun-sgoiltean air feadh na h-Eileanan Siar agus tha Foghlam tro Mheadhan na Gàidhlig ri fhaighinn ann an 15 dhiubh. 'S e seo na bun-sgoiltean ann an Leòdhas fhèin.
- Bun-sgoil Steòrnabhagh
- Bun-sgoil Lacasdail
- Bun-sgoil Lìonail
- Bun-sgoil a' Bhac
- Bun-sgoil An Rubha
- Bun-sgoil An Taobh Siar
- Bun-sgoil Bhrèascleit
- Bun-sgoil Tholastaidh
- Bun-sgoil Na-H-Àirde
Àrd-sgoiltean[deasaich | deasaich an tùs]
- Sgoil MhicNeacail - 's e àrd-sgoil ann an Steòrnabhagh a th' ann agus tha e an àrd sgoil a-mhàin airson Leòdhas, agus tha e a' libhrigeadh foghlam àrd-sgoile eadar AS1 agus AS6 do dh'Leòdhas.
Foghlam àrd-ìre[deasaich | deasaich an tùs]
Tha Colaiste a' Chaisteil stèidhichte ann am Steòrnabhagh. 'S e tè de na com-pàirtichean ann an Oilthigh na Gàidhealtachd agus nan Eilean. Tha iad a' tabhainn chùrsaichean suas ri ìre ceum BA tro Sgeama na Gàidhlig. Tha Colaiste a’ Chaisteal air fearann a tha taobh ri Caisteal Leòdhais.
Cultar[deasaich | deasaich an tùs]
Tha iomadh iomairt is buidheann Gàidhlig stèidhichte ann an Leòdhas. Ann am Steòrnabhagh, tha cuid de na buidhnean Gàidhlig - Comunn na Gàidhlig, Stòrlann Nàiseanta na Gàidhlig, an t-Aonad Ioma-Mheadhan, agus Acair - suidhte ann an aon togalach, An Tosgan. Tha cuid de na tachartasan culturail a' gabhail àite anns An Lanntair, ionad-ealain.
Creideamh[deasaich | deasaich an tùs]
Tha na h-eaglaisean Pròstanaich gu math làidir ann an Leòdhas, gu sònraichte an Eaglais Shaor agus Eaglais na h-Alba.
Còmhdhail[deasaich | deasaich an tùs]
Tha feum ann airson deagh ceanglaichean siùbhal eadar an tìr-mòr agus an t-eilean agus mar sin tha bàta aiseag agus port-adhair aca aig a bheil chlàr-ama glè mhath. Tha am bàta-aiseag (MV Loch Seaforth) a' ruith gach latha bho Steòrnabhagh gu Ulapul agus tha e a' toirt dà uair a thìde is leth. Tha an t-seirbheis a' cuir dà thursan ann airson a' falbh agus a' tilleadh gach latha. Fhuair an t-eilean bàta-aiseag ùra ann an 2014 leis an ainm MV Loch Seaforth. Cuideachd tha port-adhair ann a tha stèidhichte dà mhìle a-mach à Steòrnabhagh ri taobh a' bhaile Mealabost. Tha itealaichean a' dol gu Obar Dheathain, Glaschu, Dùn Eideann, Beinn na Faoghla agus Inbhir Nis gach latha còmhla ri Flybe, Loganair agus Eastern Airways. Air an eilean fhèin tha ceanglaichean siùbhal poblach ann mar busaichean eadar gach sgìre agus Steòrnabhagh.
Daoine ainmeil à Leòdhas[deasaich | deasaich an tùs]
Sgrìobhadairean Gàidhlig[deasaich | deasaich an tùs]
- Ruaraidh MacThòmais
- Iain Mac a' Ghobhainn
- Dòmhnall MacAmhlaigh
- Tormod Caimbeul
- Catrìona Lexy Chaimbeul
- Calum MacFhearghuis
- Calum MacMhaoilein
Seinneadairean Gàidhlig[deasaich | deasaich an tùs]
Ministearan eaglaise[deasaich | deasaich an tùs]
- An t-Urramach Ailean Iain MacArtair (1928-2016)
- An t-Urramach Jack MacArtair (1938-2002)
Iomraidhean[deasaich | deasaich an tùs]
- ↑ Thompson, Francis. Harris and Lewis (Newton Abbott. David & Charles, 1968), d.15.
- ↑ Iain Mac an Tàilleir. "Placenames: K-O". Pàrlamaid na h-Alba, 2003.
- ↑ http://gaidhlig.educationscotland.gov.uk/scotlandshistory/makingthenation/alexanderiii/index.asp


text:
Holm Fiber Eaconamach Comann Coinneamh Bhliadhnail (Coinneamh Bhliadhnail) Didòmhnaich 12 aig an t-Ògmhios. 17.00 Co-labhairt air fiodh magnate & Ionad Trèanaidh ann an Österström. An Siorrachd rianachd air a 'bhòrd bithidh cuideachd a' dèanamh co-dhùnaidhean mu iarrtas againn le bhith a ' 31 Cèitean (!), mar so na toraidhean a thaobh ath-dhìoladh an dòchas gun urrainn a bhith air a thoirt seachad aig a 'Choinneimh Bhliadhnail.
Gabh an cothrom a bhith a 'pàigheadh cìsean sam bith air leth! Leugh tuilleadh an seo.
'chìs bhliadhnail 100:- gus BG 500-0229. Sgrìobh fastighetsbet. agus ainm naidheachd.
Oir tha e glè fiosrachadh cudromach a bhios an uair sin a bhith air ainmeachadh, tha e cudromach gu bheil gach ball a tha comasach air aithris aig a 'choinneamh bhliadhnail.
fiodh magnate Saor an-asgaidh cofaidh agus cèic!
fàilte!
Leugh tuilleadh mu dheidhinn an co-bhuinn agus ballrachd ann holmbygden.se/holmfiber.
Leugh an sanas agus clàr-gnothaich.


text:
- TIOTAL
- Companaidh Iasgach Bhradain na Gàidhealtachd an Iar - litir o M.Barr & Co., Glaschu, 1945
- EXTERNAL ID
- HCD_DAVIDBANKS_121
- DEIT
- 5 Cèitean 1945
- LINN
- 1940an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 1471
- KEYWORDS
- West Highland Salmon Fisheries
iasgach a' bhradain mara
bradan
gnìomhachas a' bhradain
bàtaichean iasgaich
iasgach a' bhric
breac
iasgach le lìon
cuibhreannan cogaidh
'S ann o M.Barr & Co. ann an Glaschu, luchd-sholair oilisginean, aodach uisge-dìonach, còtaichean uisge agus sìoda-oilisgin. Bha Seumas Banks o Chompanaidh Iasgach Bhradain na Gàidhealtachd an Iar air sgrìobhadh thuca ag iarraidh gum biodh 12 oilisgin deiseil dhaibh airson seusan 1946, a' fàgail pailteas ùine aig Marr & Co an dèanamh deiseil.
Tha Barr & Co ag innse gum bi dùil aca don 'necessary coupon equivalent' rè ùine. 'S ann mu cheannachd an dèidh an Dàrna Cogaidh a bha seo nuair a chaidh smachd teann fo chuibhreann a chumail air stuth sam bith dèanta le ola. Dh'fheumadh gnìomhachasan iarrtasan a dhèanamh ach an ceannaicheadh iad oilisginean agus bòtannan rubair. Uaireannan dh'fheumadh Seumas Banks liosta a thoirt seachad de dh'ainmean is sheòlaidhean an luchd-obrach aige air am biodh an t-aodach seo mus deidheadh an ceannach troimhe. Ann an litrichean eile, fhuair Banks litir o Roinn an Iasgaich ann an Dùn Èideann anns an robh 17 ceadan ceannach airson bòtannan agus cuideachd teisteanasan cuibhrinn iomchaidh airson 17 oilisgin - cha robh feum air 'permit' orrasan.
West Highland Salmon Fisheries Co Ltd (Companaidh Iasgach Bhradain na Gàidhealtachd an Iar Earr.)
Ann an 1944 cheannaich Seumas Banks & Mic, Peairt, màl iasgaich a' bhradain aig Oighreachd Chille Mhoire san Eilean Sgitheanach, bho A Powrie & Co, agus chuir e air bhonn a' West Highland Salmon Fisheries Co Ltd' (Companaidh Iasgach Bhradain na Gàidhealtachd an Iar Earr.) gus am màl obrachadh. Chùm an companaidh a' dol gu ruig 1962 nuair a chaidh a reic gu Coinneach MacMhathain, Port Rìgh.
Nuair a ghabh Banks & Mic thairis am màl bha stèiseanan iasgaich ann an Leathallt, Rigg (Boraraig), Stafainn, Port Rìgh, Camas Tianabhaig, Bail' Meadhanach agus Caisteal Bhròchaill (ann an Ratharsair). Ann an 1956 chaidh Bail' Meadhanach agus Camas Tianabhaig a chur còmhla mar stèisean a' Bhràighe, le triùir ag obair ann, ged a bhiodh ceathrar ag obair mar bu trice sna stèiseanan eile. Bhiodh an companaidh a' cumail mu 28 duine ann an obair gach bliadhna, agus an obair ga thairgse dhan aon fheadhainn gach bliadhna mus fheuchadh an companaidh ri daoine ùra fhastadh.
Bhiodh an seusan a' tòiseachadh fada sa Ghiblean/ tràth sa Chèitean agus a' dol gu deireadh an Lùnastail. Bhiodh grùnn fhireannaich cuideachd gam fastadh ann am mìosan a' gheamhraidh ach an toireadh iad deigh a nìos o dhama an t-Slugain gu bhith air a stòradh san taigh-deighe aig cidhe Phort Rìgh. Bhiodh gach ball den sgioba a' faighinn cùmhnant le fios air tuarastal, sgeama airgid a-bharrachd a bha san amharc agus uairean obrach agus chaidh oilisgin agus bòtannan rubair a thoirt dha.
Chaidh an t-iasg glacte a roinn ann am bradan, bànag agus breac, agus àireamh nam bànag a bu mhotha. Gach bliadhna ghlacadh iad mu 3000 iasg uile-gu-lèir fada sna 1940an agus tràth sna 1950an. Ann an 1957 chaidh an àireamh a bu mhotha a-riamh a ghlacadh - faisg air 10,000 iasg.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
- TIOTAL
- Balaich ann an achadh
- EXTERNAL ID
- QZP27_60_35_24A
- ÀITE
- Ceann Loch Chille Chiarain
- SIORRACHD/PARRAIST
- EARRA-GHÀIDHEAL: Ceann Loch Chille Chiarain
- LINN
- 1890an; 1900an
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30686
- KEYWORDS
- clann
Fireannach is buidheann de bhalaich ann an achadh. Tha cuid de na balaich casrùisgte. Chan eil fhios againn carson a bha iad an sin. 'S e na dealbhadairean Teàrlach is Dennis MacGrory à Ceann Loch Chille Chiarain, a thog iomadh dealbh de sheallaidhean làitheil san sgìre, a thog an dealbh seo
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service


text:
Rathad an t-Sròim fosgailte buileach
Dh'fhosgail rathad an t-Sròim air Taobh Siar Rois buileach sa mhadainn Diluain.
Tha e fosgailte làn-ùine airson a' chiad turas bho chaidh a dhùnadh le maoim-slèibhe bho chionn ceithir mìosan.
Bha aig daoine san sgìre ri 140 mìle a bharrachd a dhràibheadh, seach 20 mìle eadar Loch Carrann agus Caol Loch Aillse.
Chaidh seirbheis aiseig a chur air dòigh cuideachd.
Ged a tha an rathad fosgailte a-nis, tha cuid draghail nach fhada gus an dùin e a-rithist is maoimean-slèibhe air a bhith nan trioblaid bho chaidh a thogail bho chionn còrr air dà fhichead bliadhna.
Thuirt fear-labhairt bho Chomann Gnìomhachais na sgìre gu feum plana a chur an gnìomh nas luaithe ma thachras an aon rud a-rithist.


text:
Seòras IV
B' e Rìgh anns an Rìoghachd Aonaichte a bha ann an Seòras IV (12 an Lùnastal 1762–26 an t-Ògmhios 1830). Bha e na mhac Seòras III agus Charlotte à Mecklenburg-Strelitz.
Bha e na leas-rìgh airson athar eadar 1811 is 1820 nuair a chaidh e na rìgh. Bha e a' chiad rìgh a thàinig do dh'Alba airson 150 bliadhna is stiùir Walter Scott a' chuairt, ag ath-bheòthachadh breacain.[1] Chaidh Pàillean Bhrighton a thogail air a shon, is dh'ath-sgeadaich e Lùchairt Bhuckingham is Caisteal Windsor. Phòs e Ban-phrionnsa Caroline à Brunswick, ach cha fhuirich iad ri chèile is cha robh ach aon pàiste orra, Ban-phrionnsa Charlotte a chaochail ann an 1817.[2]
Aistean co-cheangailte[deasaich | deasaich an tùs]
Iomraidhean[deasaich | deasaich an tùs]
- ↑ “An incident during the visit of George IV to Edinburgh, 1822”. Gailearaidhean Nàiseanta na h-Alba. Air a thogail 12mh dhen Lùnasdal 2018.
- ↑ Parissien, Steven (17mh dhen Ghearran 2011): “British History in Depth: George IV: The Royal Joke?”. BBC. Air a thogail 12mh dhen Lùnasdal 2018.


text:
Bithidh Fèis Inbhir Narann ann
Bithidh Fèis Leabhraichean Inbhir Narann ann am-bliadhna, agus iomairt gus £15,000 a thogail air soirbheachadh.
Bha dragh ann gum faodadh an fhèis a dhol à bith is iad air taic-airgid a chall.
Nochd ceist mu dheidhinn na Fèise is iad ag innse nach biodh Alba Chruthachail a' toirt seachad taic-airgid am-bliadhna.
Dh'innis cathraiche na fèise, Dàibhidh Godden, gum feumadh iad £15,000 a thogail ro dheireadh na mìos seo, no nach biodh fèis na bliadhna ann.
Dhearbh Mgr Godden gu bheil iad a-nise air airgead gu leòr a thogail, is thug e taing dhan phoball.
Thuirt Mgr Godden gu bheil an fhèis glè chudromach do dh'Inbhir Narann, ach gu bheil e ag aithneachadh nach urrainn dhaibh a bhith an eisimeil leithid de dh'iomairt gach bliadhna.
Thuirt e bheil iad mar thà a' bruidhinn ri Alba Chruthachail mu thaic mu choinneimh fèise na h-ath-bhliadhna.


text:
Tha an caraid againn as fheàrr a tha a 'reic Amazonùghdar agus ùghdar a 'phlana Deocsachadh Teatha Dearg Tha Liz Swann Miller a' tabhann eBook Detoxing Vs airson a h-uile-asgaidh.
Tha an eBook seo na aithisg PDF an-asgaidh aig 53 a tha a 'deasbad an eadar-dhealachadh eadar detoxing agus dieting.
Tha an leabhar didseatach seo a 'còmhdach caochladh chuspairean, nam measg:
- Toxins agus a 'bhuaidh aca air do shlàinte agus do chuideam
- Mar a bheir toxins buaidh air do metabolism
- An diofar eadar a bhith a 'detoxing agus a' biathadh
- Mì-bheachdan coitcheann mu bhith a 'dèanamh dad-bhualadh
- Na buannachdan slàinte a bhith a 'cleachdadh tì airson a bhith a' càradh
- Dè an t-seòrsa tì a chleachdadh airson detox
- Beachdan agus cleasan fhad 's a tha thu a' dèanamh dad-bhriseadh
- Fiosrachadh mu phrògram Deteas Teas Liz's Rea
Luchdaich sìos do eBook airson AN-ASGAIDH an seo aig http://www.fitnessrebates.com/wp-content/uploads/2018/02/DetoxingVsDietingFREEReport.pdf
Ma tha thu a 'còrdadh ris an leabhar seo AN-ASGAIDH agus ma tha ùidh agaibh a bhith air a làn phrògram fhaighinn, tha Liz a' tabhann lasachadh airson luchd-leughaidh Fitness Rebates. Gheibh thu a 'phlana làn Deocsaidh Tì Dearg aice airson $ 17 a-mhàin (is e $ 20 a tha seo a-mach às a' phrìs àbhaisteach $ 37)
Cliog an seo gus am prògram Deocsachadh Teatha Dearg fhaighinn airson a 'phrìs lasaichte de $ 17.
Bidh an siostam mì-bhocsaidh teatha dearg a 'tighinn le gealladh airgid air ais latha 60 cuideachd ma roghnaicheas tu an làn phrògram a cheannach agus nach eil riaraichte airson adhbhar sam bith.
Thoir fa-near: Faodaidh gum bi an làrach-lìn seo a 'faighinn dìolaidh airson ceannach bho cuid de na ceanglaichean a th' againn. Faic an "Poileasaidh Dìomhaireachd"Duilleag airson barrachd fiosrachaidh


text:
Faclair Eachdraidheil na h-Eilbheis
'S e leabhar-eòlais tri-chànanach mun Eilbheis a tha ann am Faclair Eachdraidheil na h-Eilbheis (Gearmailtis: Historisches Lexikon der Schweiz, Fraingis: Dictionnaire Historique de la Suisse, Eadailtis: Dizionario storico della Svizzera).
Chaidh a chruthachadh o 1988 le fonndas Faclair Eachdraidheil na h-Eilbheis, an deach na phàirt Acadamh Daonnachdan is Saidheansan Sòisealta na h-Eilbheis ann an 2017.[1] Thoisich am fonndas fiosrachadh a chur air loidhne ann an 1998 is dh'fhoillsich e a chiad leabhraichean (sa' Ghearmailtis, sa' Fhraingis is san Eadailtis) san Dàmhair 2002 is an treas leabhar deug is deireannach ann an 2014.[2] Dh'fhoillsich e cuideachd taghadh ann an Rumantsch, a tha Lexicon Istoric Retic air.[3]
Tha siostam smachd an ùghdarrais aig Uicipeid a' cleachdadh aithnichearan às am Faclair.
Iomraidhean[deasaich | deasaich an tùs]
- ↑ “Unternehmen - Organisation” (Gearmailtis). Faclair Eachdraidheil na h-Eilbheis. Air a thogail 13mh dhen Lùnasdal 2018.
- ↑ “Unternehmen - Geschichte” (Gearmailtis). Air a thogail 13mh dhen Lùnasdal 2018.
- ↑ “::lexicon istoric retic::”. Air a thogail 13mh dhen Lùnasdal 2018.


text:
- TIOTAL
- Loch Nis bho Dhubhras
- EXTERNAL ID
- PC_JMSTRACHAN_228
- ÀITE
- Loch Nis
- SGÌRE
- An Àird
- SIORRACHD/PARRAIST
- INBHIR NIS: Dubhras
- CRUTHADAIR
- JM Strachan
- NEACH-FIOSRACHAIDH
- J I R Martin
- AITHNEACHADH MAOINE
- 29070
- KEYWORDS
- cnuic is beanntan
lochan
Dealbh-camara de Loch Nis air a thogail an Dubhras. Tha mol Dhubhrais aig ceann an ear-thuath Loch Nis, ann an nàbachas baile beag Dhubhrais. Tha am mol na chladach mholagan beaga le coille giuthais ga chuartachadh aig aon cheann. Tha mòran luchd-coiseachd agus luchd-siubhail a' tadhal air Mol Dhubhrais agus na coilltean mun cuairt air.
Thathas air a bhith a' cumail na Fèis Rock Ness ann am baile Dhubhrais glè fhaisg air, fèis mhòr chiùil a tha a' cur prìomhachas air còmhlain ciùil.eileagtronaigeach.
'S e Loch Nis an loch fìor-uisge as motha ann am Breatainn aig 39 km a dh'fhaid agus 132m a dhoimhne. Tha ceathrad abhainn agus sruth a' sruthadh a-steach ann agus tha e a' sruthadh dhan mhuir tro Chanàl a' Chaledonian agus Abhainn Nis. Tha e air sgàineadh taobh-ghluasadach a tha fhathast beo.
Ann an clach-eòlas, tha sgàinidhrean taobh-ghluasadach air an adhbharrachadh le brùthadh còmhard agus tha iad a leigeil an lùth ma sgaoil le bhith a' cur creagan às an àite ann an slighe chomhnard.


text:
HIFF 2016 Programming Underway & Photo Competition Launch
Posted on
Tha sinn toilichte innse gum bi am program ri fhaicinn 9mh Lunasdal. Ach cumaibh air suil air duileag facebook page.
'S e eileanan agus an arraineachd, cuspair na bliadhna agus bidh fiolmaichean bho air feadh an t-saoghail rim faicinn aig HIFF. Fiolmaichean a bhuannaich duais airson aithris mu na tha toirt ionnsaigh air an arraineachd san latha an diugh. Bidh na fiolmaicheasn rim faicinn san Lanntair an Steornabhagh,taigh deilbh pop up an suid s a seo agus, ann an talaichean air an tuath air feadh na h-Eileanan an Iar.
Bidh fiolmaichean air leth ann agus tachartasan sonraichte eile: cothrom a dhol gu muir an geola, ceuman cois agus cothrom eisteachd ruthesan a tha min eolach air cruthachadh fiolmaichean.
Thuirt Stuiriche na Feis Muriel Anna NicLeoid - 'our team of programmers have been able to find some very high quality films from across the world which connect with small island cultures and the environmental issues that are having an impact on our lives on the islands today.'
Chaidh an fharpais deilbh bhliadhnail a chur air chois bho chionn ghoirid gus bidh duil againn ri deilbh snasail a cuimiseachadh air 'An fhairge mu na h-Eileanan an Iar'


text:
Cur air Bhog: Constabal Murdo - Dùn Omhainn
3.00pm - Diciadain 17 Dàmhair
Talla na Banrighinn, Dùn Omhain PA23 7HH
Thèid Constabal Murdo, an nobhail eucoir ùr le Aonghas Pàdraig Caimbeul, a chur air bhog aig tachartas sònraichte mar phàirt den Latha Litreachais aig Mòd Dhùn Omhainn.
Anns a' chathair, bidh fear a tha gu math eòlach air 'whodunits', sàr-chraoladair Derek 'Pluto' Murray a bha na phoileas fad bhliadhnaichean mòra ann an Srath Chluaidh. Chan eil teagamh ann gum bi tòrr spòrs agus sùsbaint sa chòmhradh eadarra.
Tha an sgeulachd a' leantainn Constabal Murdo - Leòdhasach a' fuireach ann am Barraigh - 's e air tòir nam mèirleach a ghoid bràist eachdraidheil bho Chaisteal Chiosmuil. Fàsaidh rudan nas inntinniche buileach nuair a thig dithis phoileas àrdanach bhon tìr mhòr gus cuideachadh a thoirt do Mhurdo leis a’ chùis. Tha sgrìobhadh a’ Chaimbeulaich siùbhlach is furasta ri leantainn. Gheibhear tòrr àbhachd san leabhar seo ach a’ cheart àm bheirear sùil air cuspairean inntinneach mar choimhearsnachd, eachdraidh is leas-breith.
Tha an tachartas saor an asgaidh - ma tha thu aig a' Mhòd am-bliadhna, feuch gun tadhail thu a-steach air cur air bhog leabhar eucoir Gàidhlig a dh'fheumar leughadh sa bhad!


text:
Mì-chinnt fhathast a thaobh Ionadan-Seirbheis
Tha mi-thoileachas air èirigh nach eil fiosrachadh air nochdadh fhathast mu na tha an dàn - do dh'ionadan-seirbhis air a' Gàidhealtachd - agus deich miosan ann bhon a thainig co-luadar poblach air a chùis gu crìoch.
Thog fear-cathrach Comhairle Choimhearsnachd Shlèite Ruairidh Moireach dragh mun a chùis - ag ràdh gu bheil Comhairle na Gàidhealtachd ri cuilbheart agus a' cumail fiosrachaidh bhon t-sluaigh a thaobh na th'air fàire dha na h-ionadan.
Bha an t-ùghdarras ionadail am beachd a' mhòr chuid dhe na h-ionadan a dhùnadh sa Ghearran an-uiridh, ach thàinig orra co-luadar poblach a dhèanamh air a' chùis ri linn ghearainnean bhon phoball.
Thuirt Mgr Moireach gu bheil a' Chomhairle air a bhith dèanamh a h-uile sian ann a dìomhair agus nach bu chòir dhaibh sin a' dhèanamh 's gu bheil feum aig luchd-obrach gu h-àraidh, ach a' mhòr-shluagh cuideachd, fios a bhith aca air dè tha foinear dhan a' Chomhairle a thaobh na goireasan seo.


text:
Am Mòd Nàiseanta Rìoghail
'S e am Mòd Nàiseanta Rìoghail am prìomh thachartas cultarach ann an saoghal na Gàidhlig, a rèir An Comunn Gàidhealach, am buidhean a chuir am Mòd air bhonn ann an 1874.
B'e tachartas fairpaiseach neo-dhreuchdail, do dh'òigridh agus inbhich, a th'anns a Mhòd. Tha farsaingeachd de cho-fharpaisean ann, m. e.: co-fharpaisean beul-aithris, seinn 's an t-seann nòs, òrain Gàidhlig is còisirean Gàidhlig, ceòl traidiseanta, co-fharpaisean ionnstramaidean, a' gabhail a-steach fidheall, a' Phìob Mhòr, clàrsach amsaa. Bidh co-fharpaisean ann air litreachas, leughadh bàrdachd no a' Bhìobaill cuideachd.
Bidh iomain agus ball-coise ann cuideachd agus bidh prògram eadar dhealaichte ann gach bliadhna, air Iomall a' Mhòid, le ceòl, bùthan-obrach agus òraidean. Bidh na co-fharpaisean a' tarraing mòran dhaoine chun a' Mhòid. Mar is trice bidh na h-àireamhan gu math àrd, gu h-àraid ann am farpaisean na cloinne.
Leis an t-sianal ùr bidh am Mòd ri fhaicinn air BBC Alba.
Ionadan[deasaich | deasaich an tùs]
Farpaisean móra[deasaich | deasaich an tùs]
- Dràma
- Crùn na Bàrdachd
- Bonn Òir a' Chomuinn Ghaidhealaich
- Farpais an t-Seann Nòis
- Cuach Cuimhneachan Mairead NicDhonnchaidh
- Sgiath MhicShimidh agus Thulaich Bhàrdainn
Faic cuideachd[deasaich | deasaich an tùs]
Iomraidhean[deasaich | deasaich an tùs]
- ↑ Mòd ann am Peairt an 2021
- ↑ Mòd 2020 an Inbhir Nis
- ↑ BBC Alba Naidheachdan 2015-10-16: Mòd 2019 an Glaschu
- ↑ BBC Alba Naidheachdan 2015-10-08: An t-Òban deiseil son a' Mhòid
- ↑ Inverness Courier 1900-08-07 “Perth - 9th annual mod or gathering postponed until November”
Ceanglaichean a-mach[deasaich | deasaich an tùs]
- Am Mòd (Gàidhlig)
- Am Mòd: Ionadan gach bliadhna


text:
Còmhraidhean mu ghearraidhean Chal Mac
Tha riochdairean an aonaidh TSSA aig Caledonian Mac a' Bhriuthainn a' coinneachadh ri manaidsearan Dimàirt agus iad ag amas air stad a chur air gearradh ann am pàigheadh cuid den luchd-obrach.
Thuirt an aonadh gun deadh iad air stailc, mur a tèid aca air an suidheachadh a rèiteachadh.
Dh'innis Cal Mac dhan luchd-obrach aca gum faodadh cuid dhiubh cairteal den tuarastal aca a chall.
Tha atharrachaidhean a tha a' chompanaidh airson a chur an sàs a' toirt buaidh air na suimean airgid a tha luchd-obrach air tìr a' faighinn.


text:
- TIOTAL
- Màiri agus Niall Mac a' Phearsain, Aird Eilbh
- EXTERNAL ID
- HCD01184
- ÀITE
- Àird Eilbh
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12763
- KEYWORDS
- Màiri Nic a' Phearsain
Niall Mac a' Phearsain
clann
Aird Eilbh
taighean-tughaidh
Tha clann Dhonnchaidh Mhic a' Phearsain air an rathad a tha a' dol chun an aiseig a tha a' dol eadar Aird Eilbh agus An Dòrnaidh. Tha iad a' nochdadh ann am mòran de dhealbhan an athar thar nam bliadhnaichean ann an iomadh àite. Dh'fhaodadh gur e camara a tha aig Niall, 's dòcha le brosnachadh bho athair
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Blà Bheinn is Loch Shlaopainn, An t-Eilean Sgitheanach
- EXTERNAL ID
- HCD01024
- ÀITE
- Na Torran
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: An Srath
- LINN
- 1940an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12662
- KEYWORDS
- Cuiltheann
sreapadairean
Na Torran
Tha Blà Bheinn gu math mòr-chòrdte le sreapadairean a tha a' tighinn dhan Chuiltheann anns An Eilean Sgitheanach. Tha I 3,042 troigh (928m) a dh'àirde is tha slighe gu math cumhang - dà mheatair a leud - air a' bhealach le glinn chasa air gach taobh. Chaidh an dealbh seo a thogail anns Na Torran, a' coimhead thar Loch Shlaopainn gu Blà Bheinn
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
BSGI a' comharrachadh a colà-breith
Bidh Bun-Sgoil Ghàidhlig Inbhir Nis a' cumail cuirm oidhche Haoine a' comharrachadh 10 bliadhna bho dh'fhosgail i.
Mus do dh'fhosgail an sgoil bha foghlam tro mheadan na Gàidhlig ga thoirt seachad ann an aonad Gàidhlig ann am Bun-Sgoil a' Mheadhain anns a' bhaile, ach tha an t-iarrtas airson foghlam Gàidhlig air èirigh gu mòr bho dh'fhosgail an sgoil ann an 2007.
Thathas a-nis a' bruidhinn air an dàrna sgoil Ghàidhlig a stèidheachadh anns a' bhaile 's an tè a th' ann glè fhaisg air a bhith làn.
Tha ceòl bho sgoilearan an là an-diugh agus an là an-dè, cleasan-teine agus barbecue am measg na th' anns an amharc aca airson colà-breith na sgoile a chomharrachadh.


text:
- TIOTAL
- Loch Fada a dh'ionnsaigh Chill Fhaolain
- EXTERNAL ID
- HCD00108
- ÀITE
- Saileachaidh
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an; 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11835
- KEYWORDS
- loch
bothain
Cill Fhaolain
Tha rathad cumhang a' leantainn taobh Loch Fada à Conchra, tro Saileachaidh agus Allt nan Sùgh gu Cill Fhaolain aig ceann an loch. Tha Beinn Chill Fhaolain air a falach leis a' chraoibh mhòir air làimh chlì an deilbh seo
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Port an t-Sròim, a' coimhead dhan Iar
- EXTERNAL ID
- HCD00641_AT
- ÀITE
- Port an t-Sròim
- SGÌRE
- Taobh an Iat Dheas Rois
- SIORRACHD/PARRAIST
- ROS: Loch Aillse
- DEIT
- 2008
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Am Baile
- AITHNEACHADH MAOINE
- 12351
- KEYWORDS
- bailtean
togalaich
sràidean
Tha Port an t-Sròim aig a' phàirt as cumhainge de Loch Carrann, le Caisteal an t-Sròim air an taobh eile. Dh'fhàs a' chiad bhaile gu cabhagach nuair a chaidh an rèile eadar Inbhir Nis is Inbhir Pheofharan a thogail ann an 1870. Bha e a' tighinn gu crìch aig Port an t-Sròim. Bha tòrr gnìomhachais ann, le bàtaichean-smùide a' toirt dhaoine gu Port Rìgh, san Eilean Sgitheanach, is gu Steòrnabhagh, ann an Leòdhas, a' cleachdadh a' chidhe. Bha bàtaichean a' giulan mheilichean, iasg is crodh ann cuideachd.


text:
"Bruidhinnibh Gàidhlig sna coimhearsnachdan"
30 An t-Sultain 2015 Ùraichte aig Ùraichte aig
Dè is coireach gu bheil Gàidheil tric a' diùltadh an cànan a bhruidhinn anns na coimhearsnachdan aca - fiù's ri clann a tha ann am fòghlam Gàidhlig?
Thog Ministear Chànanan na h-Alba, Alasdair Allan, a' cheist an-diugh 's e a' toirt seachad òraid aig co-labhairt thidsearan Gàidhlig.
Thuirt e gu feumaist freagairt fhaighinn agus a' chùis a leasachadh.
Gheall e cuideachd gun tèid neartachadh air Bile an Fhòghlaim a thaobh na Gàidhlig fhoillseachadh a dh'aithghearr.
Tha Dòmhnall Moireasdan ag aithris.


text:
Bochdainn connaidh fon phrosbaig
Thèid beachdachadh air bochdainn connaidh anns na h-Eileanan an Iar aig co-labhairt ann an Steòrnabhagh an t-seachdain seo.
A rèir Riaghaltas na h-Alba, tha taigh ann an bochdainn connaidh ma 's e is gu bheil na daoine a tha a' fuireach ann a' cosg còrr is 10% den teachd a-steach aca air connadh gus an taigh a chumail blath.
'S e na h-Eileanan an Iar an t-àite as miosa ann am Breatainn a thaobh bochdainn connaidh agus còrr air an dàrna cuid de thaighean a' fulang.
'S e a' bhuidheann TEAS a chuir a' cho-labhairt air dòigh is iad a' coimhead ri dè ghabhas dèanamh son an suidheachadh a leasachadh.
"Tha tòrr seann taighean anns na h-Eileanan, taighean mòra le trì no ceithir seòmraichean cadail is tha iad uile 'detached' cuideachd", thuirt oifigear bochdainn connaidh TEAS, Ciorstaidh NicIllinnein.
"Feumaidh iad barrachd teas - tha sin ann - is cuideachd tha an aimsir againn 's dòcha nas miosa na àiteachan eile ann an Alba.
"Feumaidh sinn coimhead ri rudan mar sin airson feuchainn ris na taighean againn a dhèanamh nas fheàrr", thuirt i.
Bidh a' cho-labhart ann Diardaoin ann an taigh-òsda a' Chaladh ann an Steòrnabhagh.


text:
Iarrtas gun reic CNES connadh
Nochd beachd gum bu chòir do Chomhairle nan Eilean Siar a bhith a' reic connaidh is ceistean mòra ann mu dè feum a nì an sgeama lùghdachaidh ùr aig Riaghaltas Westminster.
Fon sgeama, a thòisich gu h-oifigeil madainn Dhiardaoin, tha 5sg a' tighinn far prìs gach liotair de pheatrol 's diesel aig a' phumpa.
Tha prìsean air èirigh dà thuras sna h-Eileanan an Iar agus ann an Sealtainn sna làithean a dh'fhalbh ge-tà, 3sg agus 2sg.
'S e sin a tha a' fàgail gu bheil cuid airson 's gun tèid Comhairle nan Eilean Siar an-sàs.
'S iad a' chomhairle a tha a' ruith sgaoileadh a' chonnaidh do bhàtaichean-iasgaich nan Eilean mar thà.
Feum
Tha Rùnaire Comann Iasgairean nan Eilean, Donnchadh MacAonghais, gun robh obair mhòr an lùib an sgeama sin a chur air doigh sa chiad a' dol a-mach, ach gun do rinn e feum mòr dha na h-iasgairean.
Tha e ag iarraidh gun coimhead CNES air an aon seòrsa rud a dhèanamh a thaobh connaidh san fharsaingeachd.
"Saoilidh mi nach tèid adhartas a dhèanamh gus an tèid cuideiginn eile a-steach dhan mhargaid.
"Saoilidh mi gum biodh Comhairle nan Eilean Siar cho math ri duine sam bith eile tighinn a-steach dhan mhargaidh airson na coimhearsnachd", thuirt e.
Thuirt Comhairle nan Eilean Siar gum beachdaich iad air a' chùis, ach nach e gnothach sìmplidh a bhiodh ann.


text:
- TIOTAL
- Comhairle Shiorrachd Inbhir Nis
- EXTERNAL ID
- MUSEUMS_1
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1954
- LINN
- 1950an
- CRUTHADAIR
- David Whyte Studio
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 19821
- KEYWORDS
- comhairlean
daoine
dealbhan
buidhnean
riaghaltas ionadail
'S e seo buill de Chomhairle Siorrachd Inbhir Nis ann an 1954.
A' chiad shreath (on taobh dheas): A' Bh. Cairistiona NicPhaidein, An t-Urr Ùisdean M MacGill-Iosa, Iain R Hilleary, Augustus CW Lowe, Teàrlach I Friseal TD DL JP, Morair Dòmhnallach Urramach MBE TD HML JP (Iar-neach-gairm), Frangan W Mac an Fhùcadair (Neach-gairm), An t-Urr Uilleam M Greumach JP, A' Bh. LP Chamshron-Head, Dòmhnall MacAmhlaigh JP, Baintighearna Amy Henschel, an t-seann phrobhaist Dòmhnall Camshron JP, Alasdair W MacCoinnich, Desmond PDN MacThòmais, A' Bh. AK Nic a' Phearsain.
An dara sreath: Iar Àrd-mharaiche Mac an Tòisich 'ic an Tòisich CB DSO DSC DL, Mìcheal EV Bàillidh, Riseard D Trotter, Còirneal Roger Swire JP, Raonaill Mac a' Phì, Probhaist Iain MacGhilleMhìcheil, Eòghann Ormiston, Seumas A Bremner, Peadar MR Pottie, Teàrlach Dòmhnallach, Ailig M MacRath JP, Dòmhnall MacGillInnein, Bàillidh D Grannd, am Fìor Urr Eòghann Canan MacAonghais
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
Ballrachd den chùirt
Cathraiche
Tro dhreuchd
- An t-Àrd-Ollamh Clive Mulholland - Prionnsapal agus Iar-Sheansalair
- Alan Simpson - Ceann-suidhe chomann nan oileanach
- Anton Edwards - Reachdair
Luchd-obrach agus oileanaich
- Callum Stephen - Rianadair oileanaich
- An t-Oll Gareth Davies - Rianadair luchd-obrach
- Rosemary McCormack - Rianadair luchd-obrach
Riaghladair Foghlaim Adhartach
- Neil Stewart- Cathraiche Bòrd Colaiste Inbhir Nis UHI
Neo-eisimeileach
- Alistair Dodds - Air a chur an dreuchd le Iomairt na Gàidhealtachd ’s nan Eilean
- Andrea Robertson
- Anndra Rogers
- An t-Oll Fiona NicIlleathain
- Heidi May
- Linda Kirkland
- An t-Oll Mìchael Foxley - Cathraiche Bòrd Sgìreil an Fhoghlaim Adhartaich
- An t-Oll Poonam Malik
- Roddy Burns - Air a chur an dreuchd le Ùghdarrasan Ionadail
- Uilleam Printie


text:
Ailtirean gam fastadh airson ionad ùr Cheòlais
Chaidh a' chompanaidh ailtireachd John Renshaw fhastadh airson ionad cànain agus cultair ùr a thogail ann an Uibhist a Deas.
'S ann aig crois Dhalabroig a bhios an togalach ùr, air làrach a bhuineas dha Stòras Uibhist.
Cosgaidh an t-ionad ùr, air am bi an t-ainm Cnoc Soilleir, £7.1m.
Clàr-ama
Tha clàr-ama gu math teann mu choinneimh na buidhne 's iad ag amas air an togalach a bhith suas ro dheireadh na h-ath-bhliadhna.
Thuirt Oifigear Conaltradh Gàidhlig Cheòlais, Liam Crouse, gu bheil iad airson 's gum bi àite aig a' choimhearsnachd anns a' phròiseas dealbhachaidh, agus gum bi coinneamhan poblach ann a leigeas leotha am beachdan a thoirt seachad.
Tha Riaghaltas na h-Alba air £1m a ghealltainn mu choinneimh an ionaid ùir, agus tha còmhraidhean a' dol le diofar bhuidhnean poblach eile airson airgead a thrusadh.
Fhuair iad cuideachd £150,000 bho Bhòrd na Gàidhlig bho chionn ghoirid.
Cleachdaidh iad airgead a thog iad mar-thà airson a' chiad ìre den phròiseact a thoirt gu buil.
Thuirt Mgr Crouse gu bheil iad gu math misneachail gun tèid leotha.
"Tha gu leòr de dh'obair againn romhainn ach tha sinn gu math dòchasach gum bi sin air a dhèanamh" thuirt e.


text:
Dragh mu ghluasad ola ann an Linne Mhoireibh
Thuirt luchd-iomairt gum faodadh e cron mòr a dhèanamh air an àrainneachd nam biodh e ceadaiche ola a ghluasad bho shoitheach gu soitheach ann an Linne Mhoireibh.
Bha timcheall air 50 duine aig coinneimh ann an Inbhir Ghòrdain oidhche Ardaoin gus Àrd-Stiùiriche Phort Chrombaidh a cheasnachadh mu na planaichean.
Tha am port a' feuchainn ri cead fhaighinn bho Bhuidhinn na Mara 's nam Maor-Cladaich (MCA) airson seo a dhèanamh ach tha an luchd-iomairt ag ràdh gum faodadh e mileadh mòr a dhèanamh air an àrainneachd nan deadh ola a dhortadh.
Tha ùghdarrasan a' phuirt ag ràdh gu bheil am pròiseas sàbhailte agus gu bheil cead a dhìth airson leasachaidhean, gu h-àraid seach gu bheil cùisean cho duilich do ghnìomhachas na h-ola.
Tha an luchd-iomairt a' bagairt a dhol gu lagh ma thèid cead a thoirt seachad.


text:
3000 gèadh glas air a spadadh an Leòdhas sna Hearadh
Chaidh faisg air 3000 gèadh glas a mharbhadh ann an Leòdhas agus sna Hearadh air a' chiad dà bhliadhna de sgeama dearbhaidh a tha ag amas air na th' ann dhiubh a lùghdachadh.
Tha na h-eòin a' milleadh an ionaltraidh agus feur air croitearan ach chan eil cinnt ann fhathast am bi taic-airgid as ùr ann airson an sgeama a chumail a' dol nuair a thig i gu ceann sa Ghiblean an ath-bhliadhna.
Thòisich an sgeama dearbhaidh sa Ghearran 2015 an dèidh do àireamh nan gèadh a dhol am meud.
Thuirt Dualchas Nàdar na h-Alba an uairsin gu robh an àireamh air èirigh 45% bho thòisich iad a' cunntadh nan gèadh ann an 2010.
Tha na h-eòin a' dèanamh cron air feur le a bhith ga ithe agus le a bhith a' fàgail salachair ann - rud a mhilleas fodar geamhraidh dha stoc.
Cosgais
Tha SNH ag ràdh gu bheil iad a' cosg mu £400,000 gach bliadhna eadar peilearan, obair-rianachd agus rannsachadh.
Ach chan eil fhios aig a' bhuidhinn am faigh iad taic-airgid a bharrachd.
Tha Ruairidh MacMinn, a tha ag obair do SNH air a' phròiseact, ag ràdh gu bheil an sgeama dearbhaidh ann an Leòdhas agus na Hearach am measg grunn phròiseactan a thathas a' dèanamh ann an Alba.
"Bidh sinn a' dèanamh ath-sgrùdadh as t-fhoghar air dè cho èifeachdach sa tha iad air a bhith agus feuchaidh sinn ri ionnsachadh bhuapa.
"Cuiridh sinn beachdan air adhart, tha sinn an dòchas, a thaobh dè dh'fhaodadh tachairt às dèidh a' Ghiblein an ath-bhliadhna," thuirt e.
Saor-thoileach
Tha suas ri 60 gunnaire sna Hearadh 's Leòdhas an sàs sa sgeama dearbhaidh.
Tha iad a' dol a-mach gu saor-thoileach, ged a bhios iad a' faighinn peilearan bho SNH.
Bha Dòmhnall Dòmhnallach na gheamair airson 30 bliadhna agus chan fhaca e a-riamh na h-eòin cho pailt.
Tha esan a' moladh gum faigh an luchd-seilg pàigheadh cuideachd airson barrachd dhaoine a bhrosnachadh a dhol a-mach.
"Bheireadh e barrachd buaidh air a' chùis.
"Ged a tha tòrr ghunnaichean air an eilean, tha cuid ann, cha bhodraig iad a dhol a-mach.
"'S dòcha ma phàigheas iad duine gun teagamh gum biodh barrachd ùidh sa chùis," thuirt Mgr Dòmhnallach.
Ionadail
Ach le mì-chinnt am faigh an sgeama airgead riaghaltais bhon ath-bhliadhna tha Ruairidh MacMinn ag ràdh nach biodh e airson càil a ghealltainn a thaobh a bhith a' pàigheadh nan sealgairean.
Thuirt e gun robh a' bhuidheann ionadail a tha a' feuchainn ri smachd a chumail air àireamh nan eun a' faireachdainn gum biodh e na b'fheàrr nam biodh daoine às na sgìrean fhèin ris an obair shealg agus gum biodh e na b'fheàrr an t-suim airgid a th' aca a chosg air peilearan dhan fheadhainn a tha ris an obair mar thà, an àite a bhith a' pàigheadh chuideigin bhon taobh a-muigh a thighinn a-steach.
"Ma tha daoine sa sgìre eòlach agus cleacht ris an obair 's dòcha gun urrainn dhaibh cumail a' dol, fiù 's mura bi taic airgid ann," thuirt e.
Chaidh faisg air 3000 gèadh a mharbhadh agus am-bliadhna tha iad ag amas air 700 a spadadh.
Tha Dòmhnall Dòmhnallach dhen bheachd gum feum an obair leantainn co-dhiù dà bhliadhna eile mus faicear buannachd fhollaiseach.
"Tha feadhainn aig a bheil sia iseanan, agus chan eil iad fada air fàs lìonmhor.
"Dh'fheumadh tu cur às, an ìre mhath, dhan àl a rugadh am-bliadhna agus beagan a bharrachd air a sin, dhan t-seann fheadhainn cuideachd airson cumail air a mhuin agus a chumail sìos.
"Bheir e dreis," thuirt e.


text:
Blockstream launches tokenized assets tool on Bitcoin-backed liquid sidechain Blockchain startup Blockstream announced a new custom token creation platform onContinue reading »
tag: chomharran
Smart Cunnraidhean
Leis an leudachadh blockchain-teicneòlasan a-steach dhan bheatha làitheil air an àrainneachd ghnothachais, bun-bheachd “smart cùmhnant” has ceasedContinue reading »
Eidoo Hybrid Exchange
Eidoo brings a Hybrid Exchange and Multicurrency Wallet to the Cryptocurrency world As the crypto world continues to expand, eContinue reading »
Sober sealladh de Crypto-Currency mhargaidh
Tha an Fhaoilleach thuit Crypto-Currency margaidh a sheall gu bheil àbhaisteach dòighean margaidh mion-sgrùdadh a chur ri obair a dh'ionnsaigh an droch, guContinue reading »
The Swiss riaghlaiche leasachadh nan riatanasan airson ICO
Ann an co-cheangal ri mòr àireamh nas motha de ICO pròiseactan anns an Eilbheis air Ghearran 16, 2018, the Swiss Financial MarketContinue reading »


text:
Sgrùdadh air còmhdach-òir taigh-tasgaidh
Tha Comhairle na Gàidhealtachd air dàil a chur air plana còmhdhach òir a chur timcheall Taigh-Tasgaidh 's Gailearaidh Ealain Inbhir Nis.
Bha am plana, a chosgadh £500,000, air connspaid mhòr adhbhrachadh, 's na mìltean air ainm a chur ri ath-chuinge na aghaidh.
Bha comhairlichean air aontachadh ris a' chòmhdach aluminium, mus tàinig dearbhadh foirmeil air Aonta Baile Inbhir Nis agus sgìre na Gàidhealtachd.
'S ann bhon stòras sin a thigeadh an t-airgead air a shon.
Ath-sgrùdadh
Tha ceannardan na Comhairle ag ràdh gu bheil iad a-nis a' cur stad air a' phlana rè ùine, ach an tèid ath-sgrùdadh a dhèanamh air.
Thuirt iad gur e beachd an t-sluaigh agus rudan a th' air tachairt san eadraigin a th' air cùl a' cho-dhùnaidh.
Tha Seirbheis Chùirtean na h-Alba am beachd gluasad a-mach à Caisteal Inbhir Nis gu làraich ùir air an deadh Ionad Ceartais ùr a thogail.
Dh'fhàgadh sin gur dòcha gun gabhadh an taigh-tasgaidh a ghluasad dhan chaisteal.
Thuirt Pròbhost Inbhir Nis, Eilidh Nic IlleMhìcheil, gu bheil e glic ath-sgrùdadh a dhèanamh air a' phlana feuch gum faighear luach an airgid às a h-uile sgillinn a thèid a chosg air meadhan Inbhir Nis a leasachadh.


text:
- TIOTAL
- Litir o Ealasaid Ròs, Caisteal Chill Rathaig, gu Iseabal Bhàillidh, Budgate, duilleag 1
- EXTERNAL ID
- Z_GB232_D456_A_59_2_1
- ÀITE
- Inbhir Nis
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1807
- LINN
- 1800an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5060
- KEYWORDS
- Bàillidhean Dhùn Eathain
Tasglann na Gàidhealtachd
co-sgrìobhadh
litrichean
Ealasaid Ròs
Caisteal Chill Rathaig
Ròsan Chill Rathaig
Budgate
Iseabal Bhàillidh
foghlam airson boireannaich
'S e teaghlach à Inbhir Nis a bha a' fuireach anns an sgìre o mheadhan an 15mh linn a bh' ann am Bàillidhean Dhùn Eathain. Ged a bha an t-oighreachd aca beag an taca ri mòran de phrìomh theaghlaichean na Gàidhealtachd, bha àite sònraichte aca am-measg uachdarain na Gàidhealtachd.
Tha cruinneachadh mòr de phàipearan an teaghlaich ann an Tasglann Comhairle na Gàidhealtachd.Tha iad a' dèiligeadh ris an àm mu 1760-1860.
Tha an sgrìobhainn seo o'n 23mh den Ghiblean 1807. 'S e seo litir o Ealasaid Ròs (Rose) à Caisteal Chill Rathaig gu Iseabal Bhàillie à Budgate, faisg air Caladar. Tha Ealasaid a' bruidhinn air foghlam airson boireannaich is tha i a' toirt iomraidh 'na litir air pìosan sgrìobhaidh air a' chuspair seo


text:
- TIOTAL
- Teaghlach Mhic a' Phearsain, Caol Loch Aillse
- EXTERNAL ID
- HCD01195
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1939
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12772
- KEYWORDS
- teaghlaichean
Mac a' Phearsain
Gleann Cuidheil
abhagan
coin
An Dara Cogadh
Tha Donnchadh Mac a' Phearsain, a mhac, Niall, is a bhean, Mairead, nan suidhe air pocannan gainmhche taobh a-muigh an taighe aca, 'Gleann Cuidheil', ann an Caol Loch Aillse. Bha seilear an taighe aca - chithear an doras sa chùl - air a cleachdadh mar thèarmann adhair san dara cogadh. Cha deach a chleachdadh tric, ged a bha Caol Loch Aillse na ionad nèibhi tron chogadh. Bha Niall mu 17 bliadhna a dh'aois anns an dealbh seo. Bhàsaich e air an 21mh dhen Chèitean 1944, aig 24 bliadhna a dh'aois, mar thoradh air leòntan a fhuair e aig 16mh Armlann Gunnachan an Airm ann an Kent. 'S e Sally, abhag, peata an teaghlaich, a th' anns a' chù beag còmhla ri Mairead Nic a' Phearsain
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
Sgrìobhadh
Coinneach Lindsayl, Sgrìobhadair air Mhuinntireas
Tha Coinneach Lindsay, Sgrìobhadair na Colaiste, na chleasaiche agus bidh e a’ sgrìobhadh dhealbhan-cluiche ann an Gàidhlig is Beurla. Tha e air obair a dhèanamh mar chleasaiche le grunn chompanaidhean air feadh na h-Alba, nam measg Taigh-cluiche Pheairt, Am Brunton, Taigh-cluiche Mhuile, an Tron, am Pavilion ann an Comar nan Allt, Taigh-cluiche an Rìgh ann an Glaschu agus an Companaidh Dràma Ghàidhlig, Tosg. Cuideachd, dh’obraich e còmhla ri Theatre Hebrides air ‘Roghainn nan Daoine’ agus o chionn ghoirid bha e air chuairt le Stoirm Òg agus an dealbh-chluich aca, ‘The Idiot at the Wall’.
Mar sgrìobhadair dhealbhan-cluiche, tha e air obair le Taigh-cluiche Mhuile, Grey Coast Theatre agus Taigh-cluiche Òigridh Pheairt. Am measg nan dealbhan-cluiche a tha e air a sgrìobhadh, tha ‘The Dogstone’, suidhichte san Òban, ‘Fon Choill’, a chaidh a shealltainn san Lanntair ann an 2009, agus ‘The Wrapping in the Hide’, a chaidh a shealltainn aig Oilthigh na Banrigh Mairead.


text:
- TIOTAL
- A' nìgheadaireachd
- EXTERNAL ID
- QZP40_130_P052
- ÀITE
- Abhainn Nis
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1760
- LINN
- 1720an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30904
- KEYWORDS
- nighedearachd
obair taighe
obair
tubaichean
aodach
obair làitheil
Tha ùghdar nan litrichean ag ràdh gu bheil e cumanta a bhith a' faicinn nam boireannach a' nighe an aodaich ri taobh nan aibnichean ann an Alba.
'Boireannaich agus an còtaichean air an dùnadh suas, a' stampadh an anairt ann an tubaichean'.
Bha seo a' tachairt fad na bliadhna. Gu math tric bha dithis bhoireannach còmhla anns an tuba a' cuideachadh a chèile.
Chaidh an dealbh seo a thoirt à 'Letters from a Gentleman in the North of Scotland to his friend in London'. Chaidh na lìtrichean, a chlò- bhualadh gun urra, a sgrìobhadh le Edmund Burt, a bhàsaich ann an 1755.


text:
- TIOTAL
- Beinn Stac agus Beinn Arcail bho Sgobharaidh, Catabih
- EXTERNAL ID
- PC_PWG_POSTCARDS_045
- ÀITE
- Sgobhairidh
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH: Eadar Dhà Chaolas
- LINN
- 1960an
- NEACH-FIOSRACHAIDH
- PFW Grant
- AITHNEACHADH MAOINE
- 29704
- KEYWORDS
- cairtean-puist
bailtean beaga
turasachd
faireadh nan eun
eun-eòlas
croitearan, bailtean
Tha a' chairt-phuist seo a' sealltainn Beinn Stac agus Beinn Arcail bho Bhàgh Sgobharaidh ann an Catabih an iar- huath. Tha an dà bheinn a' cruthachadh cùl iongantach do Loch Stac.
Tha Sgobharaidh air an rathad bho Chaol Shròim gu Diùirnis, beagan mhìltean an iar air Drochaid Lusaird. 'S e baile croitearachd a bh' ann an Sgobharaidh bho thùs agus an-dràsta tha am baile a' tarraing luchd-coiseachd agus luchd-iasgaich. Tha Sgobharaidh ainmeil airson pailmean ann an gàrraidhean Taigh Sgobharaidh. Bidh iad seo a' fàs mar thoradh air blàthachadh bho Shruth a' Chamais. Tha tèarmann-nàdair Eilean Shannda faisg air làimh agus tha mòran eòin-mhara, buthaidean agus eòin dubha an sgadain nam measg, a' tuineachadh an sin


text:
Air an t-slighe dhachaigh bho Chùrsa Gàidhlig sa Chuimrigh bho chionn goirid, fhuair mi am bus bho Wrecsam gu Caer/Chester a chionn ’s nach robh trèana ann aig àm freagarrach.
Chan eil mi a’ smaoineachadh gun robh mi riamh ann an àite cho fuar ri stèisean bus Wrecsam agus mar sin, ’s math nach robh mi ann ach fad 15 mionaidean. Cha robh a h-uile duine a cheart cho fuar rium fhèin, ge-tà. Bha buidheann bheag de bhalaich ann a bha ag òl superlager gus an cumail blàth agus fear eile a bha ag caitheamh raineach. Abair salubrious!
Nuair a thàinig am bus gu Caer, bha e gu math blàth agus gu math spàideil ùr. Tha am bus eadar Wrecsam agus Caer le Arriva Buses Wales mar phàirt de bhrannd shònraichte air a bheil “an Sapphire”. Chan e a-mhàin gu bheil ainm air a’ bhus, tha na busaichean ùr, tha wifi, clàran-fiosrachaidh agus seathraichean leathair cofhurtail ann.
Bha an clàr fiosrachaidh agus na clàraidhean fuaime (‘guth nam mysteron’) air a’ bhus dà-chànanach, fiù ’s air taobh Shasainn na crìche, mar as còir. Gu h-inntinneach, bha a’ Bheurla ann am blas RP fuar gallda agus bha a’ Chuimris ann an guth blàth chàirdeil!
Clas 175 “CymruStar” ann an Caer air seirbheis gu Cryw
Aig Caer, ghlac mi an trèana gu Cryw/Crewe. ‘S e Clas 175 a bh’ ann, no CymruStar mar a th’ agam orra a chionn ’s gu bheil na trèanaichean uile seo aig Arriva Trains Wales agus gum bi iad a’ ruith nan seirbheisean eadar-chathrach uile sa Chuimrigh. Tha iad a cheart cho Cuimreach ri Ivor the Engine fhèin!
Às dèidh turas goirid gu Cryw, fhuair mi an trèana agam gu tuath. Bha e air leth fuar ann an Cryw agus bha mi toilichte nach robh agam ri fuireach fada.
Nuair a nochd an trèana, ge-ta, chaidh innse dhuinn gun deach cuideigin a marbhadh le trèana eadar Preston is Wigan agus gum biodh sinn a’ feitheimh ùine mhòr ann an Cryw.
Cha robh rud san bith a’ gluasad gu tuath no deas agus thug e ceithir uairean a thìde Preston a ruighinn. Aig Warrington, agus aig Wigan thàinig na ficheadan no, is dòcha na ceudan air bòrd. Bha iad uile fuar reòite agus bha cuid aca air a bhith seasamh ùine mhòr.
Cha toil leam a bhith a’ càineadh nan companaidhean rèile ach an turas seo, cha d’ rinn Virgin math gu leòr. Cha do chùm iad fios ruinn mu na bha a’ tachairt, mu dè cho fada a bha sinn gu bhith ann no mu dè thachradh do dhaoine aig an robh connections. Bhiodh e feumail nan robh iad air bruidhinn ruinn air an tannoy fiù ’s airson a ràdh nach robh fios aca na bha a’ dol. Bha an suidheachadh dona aig na stèiseanan cuideachd is cuid de na daoine a thàinig air bòrd ag ràdh nach robh fiosrachadh ri fhaighinn anns an stèisean mu na bha a’ dol. Cha robh biadh gu leòr ann am bùth na trèana nas motha.
Nuair a ràinig sinn Preston, chaidh innse dhuinn gun robh an trèana air an robh sinn, a bha a’ dol gu Dùn Èideann a-nis gu bhith a’ dol gu Glaschu. Chaidh innse dhuinn an uair sin gun robh e gu bhith a’ dol gu Dùn Èideann agus gum bu chòir dhuinn a dhol gu àrd-ùrlar eile airson a dhol a Ghlaschu. Chaidh na ceudan de dhaoine dhan àrd-ùrlar sin, cuid a bha gu math aosta agus cuid aig an robh clann òg, ach bha an trèana loma-làn agus cha d’fhuair ach glè bheag de dhaoine air bòrd.
Chaidh iarraidh oirnn an uair sin feitheimh ris an ath thrèana air an àrd-ùrlar sin, ach nuair a thàinig an trèana, chaidh innse dhuinn nach robh i a’ dol a Ghlaschu idir agus gun robh againn ri dhol air ais dhan trèana air an robh mi sa chiad dol a-mach!!
Nuair a thàinig criutha ùr air bòrd na trèana seo, bha iad fìor mhath. Thug iad deoch dhan a h-uile duine, thug iad dhuinn fiosrachadh air “guth nam mysteron” mu bhith a’ faighinn ar cuid airgid air ais airson prìs nan tiocaidean agus thàinig stiùiriche na trèana dhan a h-uile duine gus faighinn a-mach an robh connection aca. Bha seo tòrr nas fheàrr.
Ged nach robh an suidheachadh seo math, thòisich daoine air bruidhinn ri chèile. An tòiseach, bha iad a’ bruidhinn mun turas – dè nì mi mun connection agam? Ciamar a gheibh mi mo chuid airgid air ais? Cuine a bhios sinn a’ falbh? Ach às dèidh greis, thoisich daoine air bruidhinn ri chèile – càite a bheil thu a’ dol? Dè an t-ainm a th’ ort? Dè bha thu ris an-diugh? Bha e snog faicinn gun robh daoine a’ bruidhinn ri chèile agus a’ cur eòlas air a chèile.
Ràinig sinn Glaschu Mheadhain aig 23:30, còrr is dà uair a thìde air dheireadh agus bha aig tòrr dhaoine ri tacsaidhean fhaighinn airson a dhol dhan cheann-ùidhe aca – cuid aca ann am Fìobh is Dùn Dè.
Turas gu math fada ach gu math inntinneach!
Alasdair